description: Päästeamet paneb kõigile südamele, et veekogude jääle minek on praegu väga ohtlik. Samuti tuleb hoida silm peal oma lastel ning veekogude läheduses jalutades panna rihma otsa lemmikloomad. - DELFI

title: Kui jää on nõrk, ei kanna see isegi koeri ega kalamehi

maintext:
Päästeamet paneb kõigile südamele, et veekogude jääle minek on praegu väga ohtlik. Samuti tuleb hoida silm peal oma lastel ning veekogude läheduses jalutades panna rihma otsa lemmikloomad.
Aasta viimastel või uue aasta esimesel päeval loodusesse minek on igati hea mõte, kuid tuleb meeles pidada, et isegi kui veekogul tundub jää peal olevat, võib sellele minek osutuda eluohtlikuks. See kehtib ka kalameeste kohta, sest kahjuks on viimase pooleteise kuuga läbi jää vajudes elu kaotanud mitu kalameest, teatavad päästjad.
Viimase nädala jooksul on päästjad aidanud vähemalt kaht oma lemmiklooma järvejäält päästma läinud koeraomanikku. Seetõttu pannakse loomaomanikele südamele, et on väga oluline ka koerad rihma otsas hoida. Samuti tuleb lastele meelde tuletada, et veekogu kattev jää võib olla vägagi petlik.
Nõrgal jääl viibijatest ei tohi kindlasti niisama mööda jalutada, vaid nad tuleb end ise ohtu seadmata jäält kohe ära kutsuda. Abi vajavat inimest märgates helistage numbril 112.
Ohtlikus olukorras käitumise või läbi jää vajunud inimeste päästmise kohta saab lähemalt lugeda päästeameti kodulehelt.


description: Järvamaale Imaveres süttis täna õhtul põlema ühekorruseline elumaja. Hoones elanud naine sai ise välja, paraku kaotas aga elu vanem mees. - DELFI

title: FOTOD ja VIDEO SÜNDMUSKOHALT: Tuli nõudis teisel jõulupühal inimelu

fasttext_language: et


description: Täna lõunal rammis Maakri tänava ehitustöödel kraana Swisotelli nurka. Merko Ehituse esindaja sõnul tehti kraanale hooldustöid. - DELFI

title: DELFI FOTOD: Maakri tänava ehitustöödel rammis kraana hotelli


description: Ööl vastu jõululaupäeva hukkus Tartu maakonnas kehekorruselise elumaja põlengus mees. Hukkunu isik pole tuvastatud. - DELFI

title: Tartumaal hukkus kahekorruselise elumaja põlengus mees


description: USA presidendiks valitud Donald Trump nimetas ÜRO-d pärast vaatamata tema survele see vetostada Iisraeli uusasunduste vastase resolutsiooni vastuvõtmist lõbusa ajaveetmise klubiks. - DELFI

title: Trump nimetas ÜRO-d lõbusa ajaveetmise klubiks

maintext:
USA presidendiks valitud Donald Trump nimetas ÜRO-d pärast vaatamata tema survele see vetostada Iisraeli uusasunduste vastase resolutsiooni vastuvõtmist lõbusa ajaveetmise klubiks.
„Ühinenud Rahvastel on selline suur potentsiaal, aga praegu on see lihtsalt inimeste jaoks klubi, kus saadakse kokku, räägitakse ja veedetakse lõbusalt aega. Nii kurb!“ kirjutas Trump Twitteris.


description: Keskerakonna esimees, peaminister Jüri Ratas ütles Delfile, et Yana Toom teatas talle enne jõule, et külastab koos ajakirjanik Andrei Hvostoviga Süüriat. - DELFI

title: Jüri Ratas Toomi Süüria-reisile hinnangut ei anna: ma pole reisi üksikasjadega kursis

maintext:
Keskerakonna esimees, peaminister Jüri Ratas ütles Delfile, et Yana Toom teatas talle enne jõule, et külastab koos ajakirjanik Andrei Hvostoviga Süüriat.
„Sain Yana Toomilt enne jõule info, et ta külastab koos Andrei Hvostoviga Süüriat, kuid ma pole nende reisi üksikasjadega kursis,” kommenteeris Ratas.
Ta ei öelnud, kas taunib või kiidab Toomi ettevõtmist, kuid sõnas, et Eesti välispoliitiline suund Süürias toimuvate inimsusevastaste kuritegude hukkamõistmisel on ühtne partneritega Euroopa Liidus ja NATO-s.
„Rõhutan, et täna on kõige olulisem igakülgselt pingutada Süüria humanitaarkatastroofi lõpetamiseks. Euroopa Liidu kohustus on pakkuda abivajajatele humanitaarabi ja tuge ning kasutada kõiki poliitilisi võimalusi rahu taastamiseks Süürias ja Lähis-Idas laiemalt,” lausus Ratas, jättes täpsustamata, kas see on nimelt see, mida Toom tegema läks.
Keskerakonna eurosaadik Yana Toom suundus Süüriasse eile. Facebookis teatas Toom, et sõidab Süüriasse koos ajakirjanik Andrei Hvostoviga, teeb seda jõulupuhkuse ajal ja visiit pole seotud tema tööga europarlamendis.
Europarlamendi liige Urmas Paet esitas aga küsimuse, miks läheb Toom külla režiimile, mis on tapnud sadu tuhandeid, sundinud miljoneid kodust põgenema ja hävitanud oma rahvast keemiarelvaga. Samuti kommenteeris Paet, et Assadi režiim on omaenda rahva vastu korraldanud tapatalguid ja seda koos Venemaaga. Analüütik Toomas Alatalu viitas, et Toom tegutseb Süüria-visiidil käies Venemaa huvides ja Assadi juurde pääseb Toom üksnes Moskva abil.
Toom käis Süürias visiidil ka suvel, mil see omajagu kriitikat pälvis. Süürias kohtus Toom president Bashar al-Assadiga, kohtumisel räägiti võitlusest terrorismiga ja Süüria vastu kehtestatud sanktsioonidest. Euroopa Parlament eitas seejärel oma rolli saadiku visiidis, sama tegi Eesti välisministeerium.


description: Tallinnas sõidab jõulude ajal jälle jõulutramm. - DELFI

title: FOTOD: Tallinnas sõidab täna jõulutramm

maintext:
Tallinnas sõidab jõulude ajal jälle jõulutramm.
Tallinna Linnatranspordi AS-i juhatuse esimehe Enno Tamme sõnul on ettevõttel heaks tavaks pühade eel Jõuluvanaga kokku leppida, et taat huvilistele lustisõitu teeks. „Jõuluvana on juba aastaid Tallinna Linnatranspordi AS-i hingekirjas, sest eks see meie ühistransport ole ju samuti otsekui jõulumuinasjutt – aasta ringi linlastele tasuta,“ ütles Tamm.
Tasub salmid selgeks õppida ja trammile kiirustada, sest tublidele lastele teeb Jõuluvana pai ning usinad salmilugejad saavad kommi.
Kaunistatud ja meeleolukas jõulutramm sõidab järgmistelt:
22. detsember
Kell 9:45 TONDI – KADRIORG
Kell 10:15 KADRIORG – TONDI
23. detsember
Kell 12:00 TONDI - KADRIORG
Kell 12.25 KADRIORG – TONDI
24.detsember
I RING
Kell 11:00 TONDI – KADRIORG
Kell 11:25 KADRIORG – TONDI
Kell 11:50 TONDI – ÜLEMISTE
Kell 12:20 ÜLEMISTE – TONDI
II RING
Kell 13:00 TONDI – KADRIORG
Kell 13:25 KADRIORG – TONDI
Kell 13:50 TONDI – ÜLEMISTE
Kell 14:20 ÜLEMISTE – VANA - LÕUNA


description: Eilses aastalõpuintervjuus rahvusringhäälingule käsitles president Kersti Kaljulaid edasi ka eriarvamusi kaasa toonud riigi ilmalikkuse teemat. President täiendas seni sel teemal öeldut mõttega, et riigi ilmalikkus kaitseb meid ka võõraste religioossete tavade juurdumise eest. - DELFI

title: President Kaljulaid: riigi ilmalikkus kaitseb meid ka võõraste religioossete tavade juurdumise eest

maintext:
Eilses aastalõpuintervjuus rahvusringhäälingule käsitles president Kersti Kaljulaid edasi ka eriarvamusi kaasa toonud riigi ilmalikkuse teemat. President täiendas seni sel teemal öeldut mõttega, et riigi ilmalikkus kaitseb meid ka võõraste religioossete tavade juurdumise eest.
"Me ei tee religioosseid erandeid koolilaste toidumenüüs. See on see koht, kus minu jaoks tuleb mängu see olulisus, et riik on meil ilmalik ja riigikirikut ei ole," sõnas Kaljulaid Eesti tavadest rääkides.
"Mulle tundub, et just see on meile parim kaitse ka võõraste religioonide eest. Meil ei ole kohustust aktsepteerida nende religioonidega seotud tavasid, kui meie haiglad ja meie koolid on ilmalikud ega tee ühegi religiooni suhtes spetsiaalseid liigutusi, spetsiaalseid kummardusi," sõnas Kaljulaid ning lisas, et tema arvates kaitseb just see meie riiki.
President rõhutas, et on suur osa kombeid, mida me ei peaks mujalt tulijatel laskma muuta.
Loe, mida president aastalõpuintervjuus veel rääkis!


description: Euroopa Liidu politseimissiooni asejuhina Afganistanis tegutsenud Tarmo Miilits jõudis täna lõunal Eestisse. - DELFI

title: DELFI FOTOD: Tarmo Miilits saabus Afganistanist politseimissioonilt

maintext:
Euroopa Liidu politseimissiooni asejuhina Afganistanis tegutsenud Tarmo Miilits jõudis täna lõunal Eestisse.
Tegemist ei ole jõulupuhkusega, vaid Miilitsa missioon Afganistanis on läbi, kinnitas PPA pressiesindaja Maria Gonjak.
Tarmo Miilits oli tööl Euroopa Liidu politseimissiooni (EUPOL Afganistan) asejuhina Afganistanis.
Endine siseminister Hanno Pevkur iseloomustas aasta tagasi Tarmo Miilitsa valimist nii kõrgele rahvusvahelisele positsioonile kui eelkõige tunnustus tema senisele tööle. "Nii Tarmo kui teised Eesti eksperdid on juba teinud Afganistani politsei- ja päästevõimekuse ülesehitamisel väga suure töö ja mul on hea meel, et saame oma ekspertidega panustada ka tulevikus Afganistani ülesehitamisse, olles Afganistanis tsiviilmissioonil vähemalt 2016. aasta lõpuni," märkis Pevkur.
Välisministeeriumi avalike suhete meedianõunik Sten Juur lisas, et Euroopa Liit jätkab tsiviilpolitsei alast toetust Afganistanis. "Senised EL tsiviilmissiooni ülesanded antakse üle Afganistani nimetatud Euroopa Liidu eriesindajale."
Tarmo Miilits on töötanud Afganistanis ELi politseimissioonil Afganistani siseministeeriumi reformi komponendi juhina, täites samal ajal ka missiooni asejuhi kohuseid. Ta asus EUPOLi missioonile teenistusse 2013. aasta detsembris alguses väliüksuste juhina. Tänu oma heale teenistusele ja võimetele tõusis kiiresti missiooni sees politseikomponendi juhiks.
Loe veel
Tarmo Miilits on teeninud Eesti politseis 26 aastat, alustades selle ülesehitamisest ja jõudes asepeadirektori ametikohani.
ELi politseimissioon Afganistanis on tegutsenud alates 2007. aastast. Missiooni ülesanded on Afganistani siseministeeriumi nõustamine politseireformi küsimuses, korruptsioonivastase võitluse ning kriminaaluurimise võimekuse ja politseiluure arendamine.
Afganistan on Eesti arengukoostöö üks peamisi sihtriike. Arengukoostöö prioriteetvaldkonnad Afganistaniga on haridus, turvalisus ning IT võimekuse arendamine.


description: Süüria armee teatas neljapäeval, et on saavutanud täieliku kontrolli Aleppo üle pärast seda, kui viimased mässuliste võitlejad linnast lahkusid. - DELFI

title: Süüria armee kuulutas oma võitu Aleppos

maintext:
Süüria armee teatas neljapäeval, et on saavutanud täieliku kontrolli Aleppo üle pärast seda, kui viimased mässuliste võitlejad linnast lahkusid.
Armee teatas, et taastas Aleppo linnas ohutuse ja julgeoleku, lõpetades neli aastat kestnud mässuliste vastupanu, vahendab Reuters.
„See võit kujutab endast tähtsat pöördepunkti,“ öeldakse armee avalduses.
Süüria president Bashar al-Assad ütles, et Aleppo tagasivõtmine on võit, mida jagatakse Vene ja Iraani liitlastega.
Nädalase operatsiooni käigus on Ida-Aleppost evakueeritud vähemalt 34 000 inimest, teatas ÜRO, mille hinnangul jäid tuhanded paigale.
USA välisministeerium teatas, et ei vaidlusta Süüria armee avaldust Aleppo oma kontrolli alla võtmise kohta, kuid välisministeeriumi pressiesindaja John Kirby lisas: „Nad vastutavad ka hävingu ja segaduse, nälja ja julmuste eest, mida Aleppot vallutades põhjustasid.“
Tuhandete põgenike saabumine Aleppost Idlibi on tekitanud hirmu, et see mässuliste käes olev linn Süüria loodeosas võib olla järgmine, mida ründama hakatakse. Assad on öelnud, et sõda ei ole kaugeltki läbi ning tema armee marsib teiste mässuliste käes olevate alade vastu.


description: Ööl vastu neljapäeva rammis politsei eest põgenenud purjus juht Kaasani rahvusvahelise lennujaama lukustatud klaasust ja sõitis sellest läbi. - DELFI

title: VIDEO: Võimalik vaid Venemaal! Politsei eest põgenev roolijoodik tiirutas Kaasani lennujaama terminalis

maintext:
Ööl vastu neljapäeva rammis politsei eest põgenenud purjus juht Kaasani rahvusvahelise lennujaama lukustatud klaasust ja sõitis sellest läbi.
Järgnes tagaajamine mööda lennujaama koridore.
Alles mitu minutit hiljem suutsid autojuhti jalgsi jälitanud politseinikud selle nurka ajada ja kinni pidada. RT teatel said mõned politseinikud kergemaid vigastusi. Lisaks sõitis autojuht vastu veetoru ja põhjustas terminalis veeavarii.
Ajalehe Kazanski Reporter väitel on kinnipeetu eradetektiiviagentuuri omanik Ruslan Nurtdinov. Juht mõisteti esialgu 15 päevaks vangimajja ning tema suhtes algatati kaks kriminaalasja politseinikele vastuhakkamise ja kahjude põhjustamise pärast. Kahjude suuruseks hinnatakse kuus miljonit rubla (üle 94 000 euro). Samuti on Tatarstani võimud algatanud juurdluse, et kontrollida lennujaama turvameetmete nõuetelevastavust.
Vene naljahambad varustasid turvakaamerate lindistustest valminud video ka saatemuusikaga.


description: Uudisteagentuur Reuters valib traditsiooniliselt välja oma piltnike ja kaastöötajate paremad uudisfotod lõppevast aastast. Delfi toimetus omakorda selekteeris valikust välja 100 kaadrit, mis jutustavad loo nii maailmas 2016. aastal toimunud sündmustest kui ka ilust ja valust meie ümber. Vaata fotosid! - DELFI

title: AASTA TOP: Vaata maailma 100 paremat uudisfotot lõppevast aastast!


description: Päästeameti peadirektori asetäitja sõnul on päästekorralduse ümbervaatamisel laual kõik variandid, ka vabatahtlikest ja kutselistest päästjatest kombineeritud komandod. - DELFI

title: Päästeamet: nn segukomandod säästaks raha, aga päästet ei saa vaadata vaid kulutõhususe poolelt

maintext:
Päästeameti peadirektori asetäitja sõnul on päästekorralduse ümbervaatamisel laual kõik variandid, ka vabatahtlikest ja kutselistest päästjatest kombineeritud komandod.
Eesti Päevaleht kirjutas täna siseministeeriumis ringlevast ideest hakata omavahel kokku sulatama riiklikke ja vabatahtlikke päästekomandosid. See võiks anda mingi osa kulude kokkuhoidu, mis on vajalik Eesti päästekorralduse ülalpidamiseks, mida järgmistel aastatel ootab ees kasvav rahapuudus.
Päästeameti peadirektori asetäitja Tauno Suurkivi sõnul on päästeteenistuse korraldamise mudel Eestis praegu selline, kus 93 protsenti rahvastikust on kaetud 15-minutilise täiskutselise päästeteenusega. „See on Euroopa ja maailma mõistes üsna erandlik,“ ütles ta. „Selline mudel on küll väga professionaalne ja kiire, ent ka suhteliselt kallis. Enamikus Euroopa riikides on päästeteenistus peamiselt vabatahtluse põhine ning kutselist päästeteenuse osutamist kohtab vaid suuremates linnades.“
Põhjamaades, ka Suurbritannias, on Suurkivi sõnul mitmel pool rakendatud nn poolkutselist mudelit, kus päästjad omavad küll kutselise päästja kvalifikatsiooni, ent reageerivad mitte komandost ühe minuti jooksul, nagu Eestis, vaid komandost eemalt – kodust või teiselt töökohalt. „Ka Eestis on analüüsitud teistsuguste päästeteenistuse korralduse mudelite sobivust, ent ühtegi konkreetset plaani ega ka plaani väljatöötamise kavatsust meil hetkel veel ei ole,“ rõhutas Suurkivi.
Loe veel
Üks nn segukomando on Eestis ka praegu olemas ja see tegutseb Vormsi saarel. Seal töötab kolm kutselist päästjat, ülejäänud on vabatahtlikud, kes on samal ajal ka vabatahtlikud merepäästjad.
„Kindlasti on tegu väga kulutõhusa päästeteenistuse mudeliga, mis sobiks väga hästi ka mandril vähem asustatud piirkondadesse. Kas ja millises ulatuses selliseid komandosid Eestis mujalgi rakendada, on analüüsimise küsimus,“ ütles Suurkivi. „Kindlasti ei tohiks juba eos erinevaid mudeleid välistada, sest näeme, et Euroopas ja Põhjamaades need süsteemid töötavad ja pole veel kuulnud, et keegi sealsete päästesüsteemide kvaliteeti kuidagi kahtluse alla oleks seadnud – pigem on neid meile mitmetes tahkudes isegi eeskujuks toodud.“
Kuigi nn segumudel oleks kindlasti riigile rahaliselt säästlikum, tuleks Suurkivi hinnangul päästeteenistust vaadelda mitte ainult kulutõhusust silmas pidades. „Oleme ju ühiskonnas seatud selleks, et päästa inimeste elu, vara ja keskkonda ning seetõttu tuleks päästeteenistust hinnata ka teiselt poolelt ehk millises ulatuses suudame ühiskondlikke väärtusi kokku hoida, s.t päästa,“ ütles ta.
Mis puudutab päästekorralduse andmist omavalitsuste ülesandeks, siis pelgalt segu-mudeli pärast seda teha ei ole vaja. „Enamikus Euroopa riikides on päästeteenistus tõesti kohalike omavalitsuste vastutus, ent tänases Eestis jäävad ka loodavad minimaalselt 5000 elanikuga omavalitsused iseseisva päästeteenistuse ülalpidamiseks liiga väikeseks,“ tõdes Suurkivi.
„Ja veel lisaks – paljudes meie kutselistes komandodes kasutame me lisaks kutselistele päästjatele – mitte nende asemel – ka vabatahtlikke päästjaid,“ ütles ta. „Isegi Tallinnas, näiteks Nõmme komando. Üle Eesti on selliseid komandosid umbes neljandik meie 72-komandolisest riiklike komandode võrgustikust.“


description: Reformierakonna sisevalimistel erakonna esimeheks kandideeriv Hanno Pevkur avaldas täna oma programmi. Tema konkurendiks sisevalimistel on Kristen Michal. - DELFI

title: Pevkuri programm: vaata, millised on Hanno Pevkuri mõtted hariduse, majanduse ja välissuhete asjus

maintext:
Reformierakonna sisevalimistel erakonna esimeheks kandideeriv Hanno Pevkur avaldas täna oma programmi. Tema konkurendiks sisevalimistel on Kristen Michal.
Innukas kaasamõtleja!
Eesti poliitika on jõudnud ristteele – kas pöörame vasakule või tagasi paremale. Ajaloost ning teiste kogemusest on teada, et vasakule keerates meid midagi head ees ei oota. Aga ka paremale hoides peab tundma maailmapoliitika võnkeid ning nende mõju Eestile. Ehk peame olema valmis muutusteks, sest valmisolek muutuseks viib edasi. Just seetõttu vajame debatti ideede üle, mis aitavad lähiaastatel kasvatada püsivat heaolu kogu Eestis. Iga Eesti elanik peab Eesti edust osa saama. Arutelu algatamiseks pakun välja esimesed viis teemat Eesti tulevikutee kujundamiseks. Kui sul on idee, mis sinu arvates vajaks Eestis elluviimist, saada see minu e-posti hanno@pevkur.ee.
1. Eesti püsib vaid siis, kui meil on haritud rahvas. Eesti PISA testide tulemused on suurepärased, kuid praeguses muutuvas maailmas peab Eesti haridussüsteem olema paindlik. Peame lisaks tugevale reaal- või humanitaarbaasile andma noortele senisest parema ettevalmistuse igapäevaeluks ja tegelema teadlikult väärtuskasvatusega. Eesti kool vajab õppekavadesse majandus- ja ettevõtlusõpet nii, et juba põhikooli lõpetaja teeb lisaks tangensile ja koosinusele vahet ka brutol ja netol, käibel ja kasumil ning saab alusteadmised Eesti maksusüsteemist. Meil on vaja senisest tugevamat töökohtade ja hariduselu seotust, et kutse- ja kõrgkoolide õppekavad suudaksid kiiresti reageerida tööturu muutustele ja innovatsioon ning teadus-arendustegevus on paremini finantseeritud. Väikese riigi edu võti seisneb eelkõige nutikates lahendustes. Haritud inimene hoiab ning väärtustab ka eesti keelt ja kultuuri.
Loe veel
2. Eesti majandusedu tagab kõrgem tootlikkus, suurem eksport ja maailma parim ettevõtluskeskkond. Arvestades, et ettevaatavalt on Eesti tööturul tekkimas töökäte puudus, peab Eesti majandus olema maksimaalselt avatud ning siinne tööturg paindlikult turvaline. Ettevõtjatel peab olema kindlus, et riik sekkub majandusse minimaalselt, sest tootlikkust ei loo mitte riiklikud regulatsioonid, aruandlus ja järelevalve, vaid paindlik tööturg, uuenduslikud lahendused ja inimeste tahe olla ettevõtja ning ettevõtlik. Riigi võimalus ettevõtjatele jõukuse kasvatamisel appi tulla olgu eelkõige lihtsa, selge ja arusaadava maksukeskkonna loomine, ekspordi toetamine ja seadusandluse lihtsustamine. Ekspordi toetamiseks on minu arvates ülioluline suurendada teadlikult valitud sihtturgudele (nt Aasias) Eesti müügivõimekust, et suudaksime teadlaste ja StartUp’ide loodut ka laia maailma viia, et Eesti jõukust kasvatada. Eestisse inimeste kutsumuseks on mõistlik edendada oma tugevusi, näiteks spetsiaalturism: meditsiini-, konverentsi-, spaa- või loodusturismi näol. Sellist turismi aitaks elavdada ka mõne pikaajalise suure projekti käimalükkamine – näiteks Tallinn-Helsingi tunnel või süstikrongid Peterburi. Ma näen tugevat lisapotentsiaali Eesti igipõlises tugevuses ehk merendusega seotud tööstuses. Olgu vaid ühe näitena toodud mõte tuua suured kaubalaevad Eesti registrisse, mis annaks hea majandamise korral Eestile sadu miljoneid eurosid.
3. Eesti vabaduse kinnistab rahva kaitsetahe ja head suhted partneritega. 2016. aasta jõulude ajal võime väita, et Eesti pole kunagi olnud paremini kaitstud kui täna. Ent üleilmselt ärevad ajad sunnivad meid rohkem pingutama. Kriisikolded Süürias ja selle lähinaabruses, Venemaa agressiivne käitumine oma naabrite suhtes, Brexit ja veel mitmed sündmused maailmas sunnivad meid üha enam rahvusvaheliselt kaasa rääkima . Suurbritannia lahkumine Euroopa Liidust tähendab, et Euroopa Liidus tekib vältimatu vajadus kaine ja ratsionaalse poliitika järele ja selle koha peab sisse võtma Eesti. Samal ajal on tähtis säilitada head suhted nii Suurbritannia kui USAga.
4. Igaüks on oma saatuse sepp ja oma õnne valaja. See laulurida meenutab meile eelkõige vajadust muuta sotsiaalpoliitikat. Ei ole võimalik kasvatada tugevat keskklassi kõigile kõrgete sotsiaaltoetuste maksmisega. Riigi ülesanne on aidata neid, kes abi vajavad ja mitte karistada neid, kes soovivad ja suudavad olla edukad. Sotsiaaltoetuste täpsem sihitamine on võimalik tänu olemasolevate andmebaaside ristkasutamisele ning riigil juba teadaoleva info ärakasutamine aitab kiiremini üles leida hättasattunud. Väga liberaalne on võimaldada neil, kel selleks võimalus, enam panustada oma terviseriskide või nt tulevikuhoolduse kindlustamisesse. Eesmärk peab olema inimeste hakkamasaamine nii tööeas kui pensionipõlves, sest üldist heaolu kasvu sotsiaaltoetustega saavutada ei ole võimalik.
5. Eesti olgu efektiivse riikluse musternäide. Kellelegi pole uudis, et mida väiksem on riik, seda kallim on seda pidada. Aga meil on võimalus tõestada vastupidist. Kasutades oma eeskujulikke IT lahendusi, jättes ära dubleeritud tegevused ja lõpetada igasugune riiklik tegevus, mis lisandväärtust ei loo, oleme riiklikult tegusad ja efektiivseimad maailmas. Riik ei pea sekkuma kogukonnademokraatiasse või korjama statistilisi andmeid, millega pole midagi peale hakata. Riik ei pea omama ettevõtteid, mis konkureerivad vabaturul jpm. Me teame, et suudame paremini, teeme siis seda ja teeme seda koos!


description: President Kersti Kaljulaidi jõulukaardi kavandite väljatöötamine, kaartide ja ümbrike trükk läks maksma 10 234 eurot, sh käibemaks. - DELFI

title: Presidendi jõulukaart maksis 10 234 eurot


description: Laupäeval suri 66-aastasena serblanna Vesna Vulović, kes elas 1972. aastal ainsa inimesena üle õhitud reisilennuki allakukkumise enam kui kümne kilomeetri kõrguselt. - DELFI

title: Suri stjuardess, kes elas ainsana üle õhitud reisilennuki allakukkumise


description: Tallinnas Hobujaama peatuse juures on üks foor kinnitustest lahti tulnud ja paistab rippuvat vaid mõne juhtme najal. Selle foori lähedalt ja alt käib kogu aeg palju inimesi mööda. - DELFI

title: FOTOD: Mõne traadi otsas rippuv foor varitseb pahaaimamatuid jalakäijaid


description: Hiljuti Moldova presidendiks valitud Vene-meelne Igor Dodon vabastas ametist kaitseminister Anatol Șalaru. - DELFI

title: Moldova president vallandas kaitseministri NATO-ga flirtimise eest

maintext:
Hiljuti Moldova presidendiks valitud Vene-meelne Igor Dodon vabastas ametist kaitseminister Anatol Șalaru.
„Ma tuletan meelde, et see minister flirtis NATO-ga, teades suurepäraselt, et me oleme põhiseaduse järgi neutraalne riik ning propageeris Moldova ühinemist Rumeeniaga,“ kirjutas Dodon Facebookis.


description: Politsei teatastäna, eile õhtul avarii teinud ja öö Tartu sotsiaalmajas veetnud Ivan jäi täna kadunuks ja palus abi tema leidmisel. Mees õnnestuski üles leida. - DELFI

title: Liiklusavarii ja sotsiaalmajas veedetud öö järel kadunud eakas mees leiti poest


description: Pühapäevast, 1. jaanuarist jõustuvad välismaalaste seaduse muudatused, mis muudavad välismaalaste töörände Eestisse lihtsamaks. Samuti kehtivad pärast pühapäeva välja antavad passid viie aasta asemel kümme aastat. - DELFI

title: Pühapäevast muutub välismaalaste tööränne hõlpsamaks ja passid kehtivad kümme aastat

maintext:
Pühapäevast, 1. jaanuarist jõustuvad välismaalaste seaduse muudatused, mis muudavad välismaalaste töörände Eestisse lihtsamaks. Samuti kehtivad pärast pühapäeva välja antavad passid viie aasta asemel kümme aastat.
Siseministeerium teatas, et 1. jaanuarist 2017 ehk juba sellest pühapäevast jõustub siseministeeriumi valitsemisalas kaks olulisemat seadusemuudatust.
Esiteks jõustuvad järgmisest aastast välismaalaste seaduse muudatused, mis reguleerivad peamiselt töörännet Eestisse. Et leevendada tööjõupuudust IKT-sektoris ja meelitada Eestisse ettevõtlikke välismaalasi, arvatakse sisserände piirarvu alt välja IKT-sektori töötajad, iduettevõttes töötavad ja iduettevõtlusega tegelevad välismaalased. Samuti lihtsustatakse iduettevõtetele toiminguid viisa taotlemisel, lühiajalise Eestis töötamise registreerimisel ja elamisloa töötamiseks või ettevõtluseks taotlemisel.
Kui praegu tuleb välismaalasele maksta vähemalt 1,24-kordset Eesti keskmist palka, siis uuest aastast see nõue leeveneb ja maksta tuleb vähemalt Eesti keskmist palka. Lisaks avardatakse lühiajalise Eestis töötamise võimalusi ja pikendatakse Eestis lühiajalise töötamise aega seniselt kuuelt kuult aastas üheksale kuule. Kõikidel Eestis seaduslikult viibivatel välismaalastel võimaldatakse juba Eestis viibides taotleda pikaajalist viisat või elamisluba. Samuti lihtsustatakse lühiajalise töötamise registreerimise ja elamisloa taotlemise korda, vähendades taotlemisel esitatavate dokumentide hulka. Et võimaldada välismaalastel Eestisse investeerimisel senisest paindlikumalt majandada oma investeeringut ja panustada Eesti majanduse arengusse, luuakse tähtajalise elamisloa liik ettevõtluseks suurinvestoritele. Muudatused jõustuvad 17. ja 18. jaanuaril 2017. aastal.
Loe veel
Nii välistööjõudu värbavatel ettevõtetel kui ka Eestisse elama asumist planeerivatel või siin juba elavatel välismaalastel on vaja personaalset ja usaldusväärset nõu Eestis elamise või viibimise seaduslike aluste ja sellega seonduvalt ka isikut tõendavate dokumentide ja kodakondsuse valdkondades. Nii ongi siseministeerium ja politsei- ja piirivalveamet välja töötamas migratsioonialast nõustamisteenust. Politsei- ja piirivalveamet alustab eesti, vene ja inglise keeles pakutava nõustamisteenusega 1. märtsist 2017. Nõustamist on võimalik saada telefoni, e-kirja ja Skype’i teel, samuti on võimalik minna nõustaja vastuvõtule ja kasutada migratsiooniprotsessiga seotud dokumentide eelkontrolli teenust.
Teiseks muutub isikut tõendavate dokumentide seadus. Uuest aastast väljastatavad Eesti kodanike ja välismaalaste passid kehtivad senise viie aasta asemel kümme aastat. Seega neil, kes vajavad passi, tuleb seda edaspidi vahetada poole harvem. Alla 15-aastased lapsed saavad passid endiselt viieks aastaks.


description: Kolmapäeval toimus Süüria põhjaosas al-Babi linna lähedal äge lahing Türgi vägede ja ISISe võitlejate vahel. - DELFI

title: VIDEO: Türgi kaotas lahingutes ISISega ühe päevaga 14 sõdurit


description: Kui Keskerakonna endine esimees Edgar Savisaar või erakond ise esitatud nõuet Tallinna linnakassasse tagasi ei maksa, võib siseministeerium seaduse järgi jätta erakonna ilma makstavast riigi toetusest, ütles erakondade rahastamise järelevalve komisjoni (ERJK) aseesimees Kaarel Tarand. - DELFI

title: Tarand: kui Savisaar võlga ei tagasta, võib Keskerakond riigi rahast ilma jääda

maintext:
Kui Keskerakonna endine esimees Edgar Savisaar või erakond ise esitatud nõuet Tallinna linnakassasse tagasi ei maksa, võib siseministeerium seaduse järgi jätta erakonna ilma makstavast riigi toetusest, ütles erakondade rahastamise järelevalve komisjoni (ERJK) aseesimees Kaarel Tarand.
"Seadus näeb ette, et kui erakond ja tema liikmed ei täida neid ettekirjutusi, mis on järelevalve teinud, rikuvad seadust ja ei reageeri sellele, siis võib riik omapoolse sunnivahendina vähendada selle riikliku parlamendierakondadele antava toetuse suurust," ütles Tarand ERR-ile.
Tarand selgitas, et selleks peab komisjon saatma avalduse siseministeeriumile ja seejärel peab vastava otsuse tegema siseminister.
Makstavat toetust on võimalik seaduse järgi vähendada ettekirjutuses märgitud annetuse summa kuni kolmekordses ulatuses, kuid mitte rohkem kui 20 protsenti kogu toetusest.
"See on selline meede, millega üritatakse tagada seda, et Tallinna linn saaks oma raha tagasi," sõnas Tarand.
Täna pealelõunase seisuga ei olnud Oliver Nääsilt kirja veel tulnud. Savisaare advokaat Oliver Nääs ütles eile "Aktuaalsele kaamerale", et klient pole teda volitanud seda teemat kommenteerima.


description: Iisraeli peaminister Benjamin Netanyahu andis välisministeeriumile korralduse piirata ajutiselt kõiki töösidemeid 12 ÜRO julgeolekunõukogu liikmesriigi saatkondadega, kes hääletasid reedel resolutsiooni poolt Iisraeli Jordani jõe läänekalda uusasunduste kohta ja kellel on Iisraeliga diplomaatilised suhted, teatasid Iisraeli kõrgetasemelised ametnikud CNN-ile. - DELFI

title: Iisrael piirab töösidemeid riikidega, mis hääletasid ÜRO uusasunduste vastase resolutsiooni poolt


description: Viimase ööpäeva jooksul toimus Eestis ka paraku raskemaid liiklusõnnetusi. - DELFI

title: Jõululaupäev liikluses: Tallinn-Narva maanteel toimus mitme auto kokkupõrge, Tartumaal põhjustas joobes juht avarii


description: Ööl vastu reedet Berliini rünnaku kahtlusaluse Anis Amri tulevahetuses tapnud Milano politseiniku nimi on Luca Scatà. - DELFI

title: Anis Amrit tulistanud korravalvur on praktikant, kes läks Itaalia politseisse tööle alles tänavu

maintext:
Ööl vastu reedet Berliini rünnaku kahtlusaluse Anis Amri tulevahetuses tapnud Milano politseiniku nimi on Luca Scatà.
29-aastane Scatà sündis Sitsiilias ja tuli politseisse tööle alles üheksa kuud tagasi. Scatà ja tema 36-aastane kolleeg Cristian Movió olid kahekesi patrullis, kui nad kohtusid Amriga ja pidasid ta dokumentide kontrolliks kinni. Amri tulistas Moviód õlga, karjudes „Allahu akbar“. Scatà avas vastutule ja tappis ründaja.
Itaalia siseminister Marco Minniti ütles, et on mõlema mehega juba telefonitsi rääkinud ja plaanib nendega lähiajal kohtuda, et neid isiklikult emmata. „Need kaks suurepärast noormeest täitsid lihtsalt oma kohust ja sooritasid sellega ühiskonnale erakordse teene,“ ütles Minniti.


description: Reformierakonna esimehekandidaat Kristen Michal avaldas samuti programmilise artikli sellest, kuhu tema arvates Eesti liikuma peaks. Täna avaldas Delfi ka tema konkurent Hanno Pevkuri artikli. - DELFI

title: Michali programm: kolm suurt väljakutset - julgeolek, heaolu, solidaarsus

maintext:
Reformierakonna esimehekandidaat Kristen Michal avaldas samuti programmilise artikli sellest, kuhu tema arvates Eesti liikuma peaks. Täna avaldas Delfi ka tema konkurent Hanno Pevkuri artikli.
Pikem vaade kui mõtteviis
Kui Eesti rahvas tahab rahvaste konkurentsis olla õnnelik ja edukas rahvas, peame iga päev vaatama 10 või 20 aasta taha. See peab olema iga Eestit armastava valitsuse mõtteviis sõltumata koosseisust ja läbiv mõtteviis kogu ühiskonnas.
Eestile uue arenguhoo andmiseks ei piisa poliitilisest kättemaksust ajendatud tagurpiditegemisest, ei piisa käputäiest juhuslikest pisiparandustest, mis mõnele häälekamale huvigrupile tänasel päeval kasulikud paistavad. Ei piisa ka lippimisest-lappimisest,
vaja on sügavamat mõtteviisi muutust.
Uue arenguhüppe tegemiseks vajab Eesti palju enam strateegilist, pikaajaliselt tulevikku vaatavat poliitilist vaadet.
Kolm suurt probleemi, kolm kümnendi väljakutset: julgeolek, heaolu, solidaarsus
Selline strateegiline vaade saab oma sisu üksnes vastates küsimusele - millised on need suured probleemid, mis lähima 10 või 20 aasta jooksul meie soovitud arengule, meie unistuste Eesti saabumisele takistuseks saavad?
Minu nägemuses peavad kõik Eesti valitsused järgmisel 10 või 20 aastal keskenduma kolmele põhilisele väljakutsele: vabaduste kaitse ja suurendamine, heaolu kasvatamine demograafia kiuste ning õige tasakaalu hoidmine solidaarsuse ja ettevõtlikkuse vahel.
Loe veel
Mure julgeoleku pärast on mure vabaduste pärast
Iseseisva Eesti kodanike ja Reformierakonna ülim väärtus on vabadus, aga just vabadused, vabad ühiskonnad on täna kõikjal rünnaku all. Kui me räägime täna igapäevaselt julgeolekumuredest, siis see on ju tegelikult mure vabaduste pärast, meie harjumuspäraste
vabaduste kaitstuse ja uute vabaduste võimalikkuse pärast.
Elame maailmas, kus kogu julgeolekuarhitektuur, millele Eesti vabaduste kaitse tugineb, kogu Lääs, kogu meie elukorralduse kindlus on rünnaku all. Populism ja natsionalism jooksevad igal pool liberaalsele demokraatiale tormi. Vabadusi, mida nagunii igapäevaselt
ähvardab bürokraatia anonüümne teerull, ahistavad täna avalikult ka vabaduste vastased poliitilised parteid.
Lääne demokraatiate liidud nagu Euroopa Liit ja NATO on meie vabaduste rahvusvahelised kilbid, meie kõige kõvemad kaitsevallid. Kadunud maailmavõimu ja endist suurust igatsev Venemaa juhtkond üritab neid liite, lääne demokraatiate omavahelisi liitlassuhteid
sajal erineval moel lõhkuda - sekkudes selleks otseselt riikide siseasjadesse, õhutades energeetika abil partnerite vahelisi vastuolusid, takistades riigipiire ületavate püsivate taristuühenduste loomist, kasutades vaba ühiskonnakorralduse ja ühisturu vastu
võigast ning inimsusevastast ränderelva.
Julgeolek, meie vabaduste kaitse kõigil rinnetel, nii kodus kui ka maailmas, jääb vabast Eestist hooliva erakonna jaoks üheks peamiseks poliitiliseks ülesandeks. Me peame selleks olema riigi ja erakonnana usaldusväärsed, nutikad, aktiivsed ja ise kõvasti panustavad.
Heaolu kasv demograafiliste trendide kiuste
Eesti inimesed soovivad paremini ja jõukamalt elada, õigustatult soovivad. Et igaühe isiklike unistuste täitumine sõltuks üksnes enda valikutest, mitte majanduslikest võimalustest.
Ka maailma majanduskasv ei ole täna suurem asi, aga seda enam peame meie siin, oma väikeses avatud majanduses pead kokku panema, kuidas ikkagi eesmärgini jõuda.
Klassikaliselt on majanduskasvu üheks suurimaks ja kindlamaks allikaks rahvastiku kasv ja seda meile tulevikku vaadates loomulikul teel antud ei ole. Hoiame omasid ja väga peresõbralikku keskkonda, aga kõik, kes pikemalt tulevikku vaadates väidavad vastupidist,
on lihtsalt armsad luiskajad.
Üks võimalus alustada oma pika plaani tegemist on otsida vastuseid küsimusele, kuidas me saaksime rahvastiku vähenemist ja vananemist välistööjõuga kompenseerida, ja - nutikalt oma tööturu- ja tööjõu liikumise seadusi kujundades - kindlasti saame oma majandusse
mõnevõrra jõudu juurde ka niiviisi.
Ka maavarade kasutuselevõtu, kui teise klassikalise majanduskasvu allika osas on meil hulga arenguvaru, kuid sellelgi on omad piirid, sest me tahame ju heaolu koos muinasjutuliselt ilusa ja puhta Eestiga, mitte selle arvelt.
Seetõttu tuleb kõigil münchausenitel lõpuks tõdeda, et pikaajaliselt saab Eesti rahvas olla edukas ja õnnelik ainult siis, kui suudame rahvastiku- või maavararikka majanduse sünkroniseerida ja asendada majandusega, mis toetub tarkusele, mis on võtnud tehnoloogia
või kõrgemate tööoskuste vormi. Lihtsalt öeldes peame suutma vähemaga rohkem. Seda see kantseleikeelne tootlikkus ilusas eesti keeles ju tähendabki.
Tahan rõhutada, et kõige muu “kõva” poliitika kõrval, mis Eesti elanike majanduslikke võimalusi võiks tõsta, on võib-olla isegi olulisem ettevõtlikkusele, paremaks pürgimisele, saavutamispüüdele kaasa elav, motiveeriv ja toetav vaimne ühiskondlik keskkond.
Nullbürokraatiast avaliku arvamuseni.
Võib-olla aitab sellise hädavajaliku õhustiku tugevnemisele kaasa arusaamine, et majanduskasv ei ole eesmärk, eesmärk on vabadus, mis sellega oma kodanikele saavutatakse. Majanduskasvu võib võtta kui üht iseenda iga-aastase arenemise peeglit, mis näitab, kui
palju targemaks ja osavamaks me vähemaga rohkema saavutamisel igaüks eraldi omal alal ja kokkupanduna rahvana oleme aastaga suutnud muutuda.
Peamine on mitte seista näoga mineviku suunas. Me peame arvestama, et ka maailmamajandus on kiires muutumises. Keskkonnateadlikkus, maailma kokkukasvamine ja uued tehnoloogiad muudavad viisi, kuidas maailmamajandus toimib. Kui tahame olla edukas ja õnnelik
rahvas ka aastakümnete pärast, peame siingi asju ajama 10 või 20 aastat ette vaadates, otsides selles tööjaotuses oma tugevustele vastavat kohta ja pürgides pigem uue majanduse riskijulgeteks pioneerideks kui järellohisevateks skeptikuteks.
Avatusest uutele majandusmudelitele peab saama mõtteviis ja Reformierakonnast selle vedur Eesti ühiskonnas.
Üksi võime kõik murduda, koos meid ei murra
Õnn ei ole mõistagi rahas, vaid heades suhetes lähedaste inimestega ja isikliku õnnestumise tundes endale olulistes rollides. Aga minge seda ütlema inimestele, kes vaevu ots-otsaga kokku tulevad.
Meid on nii vähe, et iga inimene on meile tõeline varandus. Kõigi tulevaste valitsuste üheks olulisemaks ülesandeks jääb õige tasakaalu leidmine ühiskondliku solidaarsuse ja ettevõtlikkuse ergutamise vahel. Küsimus tulevikku pürgiva algatusvõime motiveerimise
ja nõrgemate järeleaitamise vahekorrast. Sotsiaalne turvalisus on paljude vabaduste õitsemise aluseks, liigne turvariik ja ettehooldus lämmatab aga elujõuliseks arenemiseks vajaliku enesetõestamisvajaduse ja on heaolu kasvu surm.
Peame kogu aeg pingutama selle nimel, et see tasakaal ei kalduks teise arvelt liigselt kumbagi suunda.
Just selleks, et demograafiast tulenev sotsiaalkulutuste kasvu surve ei lämmataks maksudena kogu ettevõtlikkust peavad kõik järgmised valitsused seisma rahvastikutrendidega kohanduva ja täpselt sihitud sotsiaalpoliitika eest. Aitama peab vaid abivajajaid, neid
see eest tõhusalt. Raiskav lausaline sotsiaalpoliitika määrab Eesti pikas plaanis vaesusesse, jagades vajaliku neile, kes ei vaja.
Kõik tulevased valitused peavad seisma individuaalse, personaalse ja heaperemeheliku lähenemise eest nii tervishoius kui sotsiaalabis. Reformierakond on järjepidevalt seisnud tulumaksuvaba miinimumi ja pensionide kasvu eest ja see on strateegiliselt õige asi
ka järgmistel kümnenditel.
Need on vaid mõned mõtted vastuseks peamistele probleemidele, mille peame parema Eestini jõudmisel ületama.
Kus oleme täna?
Olupoliitilisest kättemaksust sündinud Jüri Ratase valitsus alustas vasaku jalaga ja on ka edasi liikunud pigem tantsusammul üks samm edasi-kaks tagasi. Paari mõistliku sammu kohta õiges suunas - nagu tulumaksuvaba miinimumi tõstmine ja ettevõtete dividendidemaksete
soodusintress - tuleb kümme ebamõistlikku sammu täiesti vales suunas.
Maksusüsteemi tuksikeeramine 500 astmega ja tootlikuma rahva tööisu surnuksmaksustamine, ilmne kartus uue majanduse ja tehnoloogiate ees, eesti keeleruumi ahistamise kalduvused, loidus julgeolekut suurendavata taristuprojektide ja võimetus end lahti siduda
lääneliitlaste silmis Eesti usaldusväärsust õõnestavatest sidemetest agressorist Venemaa võimuparteiga, eesmärgistamata sotsiaalpoliitika. Tulemuseks liikumine tulevikule vastassuunas.
Seisan selle eest, et Reformierakond veaks poliitilise vedurina Eesti parimate peade mõttetööd järgmiste kümnendite väljakutsete lahendamiseks vabaduste, heaolu ja solidaarsuse suurendamisel. Veaks Eestit paremasse tulevikku.
Kutsun kõiki vabaduste Eestist hoolivaid helgemaid päid koos vaatama 10 ja 20 aasta taha, koos looma unistuste Eestit oma lastele ja lastelastele.


description: Valitsus korraldas ümber ajateenija ja asendusteenistuja toetuse, reservväelasele õppekogunemisel osalemise aja eest makstava toetuse ning ajateenija ja asendusteenistuja lapse toetuse ulatuse ja maksmise korra. - DELFI

title: Ajateenijate ja reservväelaste toetuste maksmise kord muutus

maintext:
Valitsus korraldas ümber ajateenija ja asendusteenistuja toetuse, reservväelasele õppekogunemisel osalemise aja eest makstava toetuse ning ajateenija ja asendusteenistuja lapse toetuse ulatuse ja maksmise korra.
Ajateenija ja asendusteenistuja lapse toetuse maksmist hakatakse finantseerima kaitse-eelarvest ja seetõttu sätestatakse maksmise kohustus alates uuest aastat kaitseväeteenistuse seaduses.
„Valitsuse määrusega nähakse ette toetuste maksmise jätkumine ja need, kes on taotluse juba esitanud, ei pea uut taotlust esitama. Samuti ümardatakse toetus 50 euroni, võrreldes kehtiva toetuse suurusega 47,95 eurot kuus,“ ütles kaitseminister Margus Tsahkna.
Viimastel aastatel on ajateenija ja asendusteenistuja lapse toetus määratud 50–60 lapsele aastas.
Alates uuest aastast on ette nähtud täiendav suurendatud toetus teenistusülesannete täitmiseks välisriiki lähetatud ajateenijale ja reservväelasele. Lisatoetust makstakse 10 eurot päevas, kui lähetus on pikem kui 14 päeva. Eelkõige puudutab see muudatus mereväe laevadel teenivaid ajateenijaid ning reservväelasi.
Kuna järjest rohkem kaitseväekohustuslasi elab välisriigis, on nüüdsest võimalik kaitseväekohustuslasele ettenähtud toetused välja maksta lisaks Eestis asuva krediidiasutuse arvelduskontole ka välisriigi krediidiasutuse arvelduskontole.
Muus osas kehtestatakse seni kehtinud ajateenija ja asendusteenistuja toetus ning reservväelasele õppekogunemisel osalemise aja eest makstav toetus muutmata kujul. Ajateenija toetus on jätkuvalt sõltuvalt auastmest 100-200 eurot kuus ning reservväelasele õppekogunemise ajal vahemikus 27-40 eurot päevas. Asendusteenistuja toetuse maksmisel lähtutakse endiselt töölepingu seaduse alusel kehtestatud kuu töötasu alammäärast.


description: Täna õhtul kella 20.30 paiku juhtus liiklusõnnetus Viljandimaal Võhmas Tallinna ja Loigu tänava ristil, kus põrkasid kokku roolijoodiku juhitud Mitsubishi ja Mercedes-Benz. - DELFI

title: FOTOD: Kriminaalses joobes juht sõitis Mercedesele külje pealt sisse


description: Õiguskantsleri hinnangul on põhiseadusega kooskõlas riigikogu liikme staatuse seaduse ja kohaliku omavalitsuse korralduse seaduse muutmise seadus, mis võimaldab olla nii riigikogu kui kohaliku omavalitsuse volikogu liige. - DELFI

title: Õiguskantsler: riigikogu ja volikogu liikmeks oleku ühitamine on põhiseadusega kooskõlas

maintext:
Õiguskantsleri hinnangul on põhiseadusega kooskõlas riigikogu liikme staatuse seaduse ja kohaliku omavalitsuse korralduse seaduse muutmise seadus, mis võimaldab olla nii riigikogu kui kohaliku omavalitsuse volikogu liige.
Õiguskantsler Ülle Madise edastas riigikohtule arvamuse küsimuses, kas riigikogu liige saab olla samal ajal kohaliku omavalitsuse volikogu liige.
Madise leiab riigikohtule saadetud arvamuses, et põhiseadus lubab kuuluda samal ajal kohaliku omavalitsuse volikokku ja riigikokku. “Sõltumatute valimisliitude ja kandidaatide valimisedu võib takistada riigikogu liikmete kandideerimine, mitte aga nende asumine volikogu liikmeks. Nn kahe tooli ühitamise keelu korral läheb volikokku asendusliige samast valimisnimekirjast. Volikogu koht, mille võitis riigikogu liige, ei lähe ühelegi teisele poliitilisele ühendusele. Oletus, et väiksema häältearvuga asendusliige on kohaliku elu küsimuste lahendamisel sõltumatum ja tugevam kui valla- või linnaelanikust riigikogu liige, kes sai valijalt mandaadi, ei põhine millelgi,” selgitas Madise.
Õiguskantsleri sõnul tuleb kaaluda asjakohaseid kandideerimispiiranguid, kui soovitakse kohaliku kogukonna ja riigi liidrite selget eristamist. “Olukord, mis soosib nn peibutusparte ja sellega valijate eksitamist, ei ole kohaliku demokraatia ja kohaliku omavalitsuse tugevdamiseks sobiv lahendus.”
Loe veel
Madise hinnangul on ekslik väita, nagu töötaks linna- või vallavolikogu liige riigiametis. “Volikogu liikme ameti liigitamine riigiametiks tähendaks iseseisva kogukondliku kohaliku omavalitsuse ja põhiseaduse XIV peatükis sätestatud kohaliku omavalitsuse põhiseaduslike tagatiste eitamist. Põhiseaduse sätte ja mõtte kohaselt on kohalik omavalitsus riigi täitevvõimust eristatud. Juhtudel, kui on soovitud välistada mõne ameti ühitamist ka linna- või vallavolikogu liikme ametiga, on põhiseaduses kasutatud sõnastust „lõpevad volitused muus valitavas või nimetatavas ametis“. Riigikogu ega volikogu liikmete volituste lõppemist sel alusel põhiseadus ette ei näe," märkis Madise.
"Riigikogu liikme kuulumine linna- või vallavolikokku ei piira kohaliku omavalitsuse iseseisvust: võrreldes teiste volikogu liikmetega ei ole ega tohi tal olla mingeid eeliseid. Volikogus kehtivad oma reeglid ja jõuvahekorrad, riigikogu liikme hääl ei kaalu teiste liikmete häälest rohkem. Volikogu liikme töö ei ole põhitöö ja seepärast korraldatakse seda viisil, et volikogu istungitel osalemine on mõistliku pingutusega võimalik põhitöö ja –tegevuse kõrval. Ka volikogu töö korraldamisel ei mõjuta riigikogu liikmed otsuseid teistest enam," leidis õiguskantsler.


description: Venemaa vastas USA sanktsioonidele neljapäeval kiiresti. Välisministeeriumi ametlik esindaja Maria Zahharova teatas, et Venemaa vastab igasugustele „vaenulikele sammudele“ ning peagi sai teatavaks ingliskeelse kooli sulgemine Moskvas. - DELFI

title: CNN: Venemaa sulgeb Moskva inglise-ameerika kooli

maintext:
Venemaa esimene nähtav samm oli käsu andmine Moskva Inglise-Ameerika kooli sulgemiseks, teatas USA ametnik CNN-ile.
Vene võimude korraldusega suletakse kool, mis teenindas USA, Briti ja Kanada saatkondade töötajate ja teiste välismaalaste lapsi.
Samuti sulgesid Vene võimud ligipääsu USA saatkonna puhkemajale Moskva lähedal Serebrjanõi Boris.
Venemaa saatkond Suurbritannias teatas Twitteris, et USA presidendi Barack Obama tegevus on „külma sõja déjà vu“ ning nimetati USA praegust administratsiooni „õnnetuks“.
President Obama expels 35 🇷🇺 diplomats in Cold War deja vu. As everybody, incl 🇺🇸 people, will be glad to see the last of this hapless Adm. pic.twitter.com/mleqA16H8D— Russian Embassy, UK (@RussianEmbassy) December 29, 2016


description: Esmaspäeval, 2. jaanuaril saabub Eestisse rühm vendi Taizé kloostrist Prantsusmaalt eesotsas prior Aloisiga. - DELFI

title: Taizé vennaskonna liikmed külastavad Eestit

maintext:
Esmaspäeval, 2. jaanuaril saabub Eestisse rühm vendi Taizé kloostrist Prantsusmaalt eesotsas prior Aloisiga.
Taizé on Prantsusmaal Lõuna-Burgundias asuv küngas, mis on koduks rahvusvahelisele oikumeenilisele kogukonnale. Kloostri rajas sinna 1940ndatel aastal Šveitsist pärit vend Roger. Vennad on pühendanud kogu oma elu kõige materiaalse ja vaimse jagamisele, tsölibaadile ja väga suurele lihtsusele. Tänapäeval koosneb vennaskond rohkem kui sajast vennast, kes on tulnud katoliiklikust ja mitmest protestantlikust kirikust ning esindavad enam kui 25 rahvust. Nende igapäevase elu keskmeks on ühispalvused kolm korda päevas. Vennad elatuvad oma tööst. Mõned neist elavad väikeste rühmadena – „vennaskondadena” – väga vaeste keskel.
Alates 1950ndate aastate lõpust on kümned tuhanded noored paljudest riikidest leidnud tee Taizésse, et võtta osa iganädalastest kohtumistest palvete ja arutluste keskel. Lisaks sellele külastavad vennad erinevaid riike ja korraldavad väiksemaid ja suuremaid kokkutulekuid Aafrikas, Põhja- ja Lõuna-Ameerikas, Aasias ja Euroopas, mis on üks osa „maapealsest usalduse palverännakust”.
Sel aastavahetusel on tuhanded noored üle Euroopa ja kaugemaltki kogunenud Läti kristlike kirikute ja Taizé vennaskonna kutsel Riiga, kust vennad kokkutuleku lõppedes Eestisse tulevad.
Vendade osavõtul toimub kõigile avatud palvus Tallinna Jaani kirikus algusega kell 19. Palvuse järel on soovijatel võimalik vendadega kohtuda.


description: Tallinn ja Riia vaidlevad selle üle, kus pandi esimesena püsti kaunistatud jõulupuu. Küsimus pole vaid uhkuses, vaid ka rahas, mida jõuluturistid toovad, kirjutas New York Times. - DELFI

title: Jõulusõda Eesti ja Läti vahel: kus sai alguse jõulupuu traditsioon

maintext:
Tallinn ja Riia vaidlevad selle üle, kus pandi esimesena püsti kaunistatud jõulupuu. Küsimus pole vaid uhkuses, vaid ka rahas, mida jõuluturistid toovad, kirjutas New York Times.
Kuusetüli algas 2010. aastal, kui Riia alustas enda reklaamimist teatega, et 1510. aastal ehitasid Mustpeade vennaskonna mehed omale puu, vedasid seda mööda linna, kaunistasid seda puuviljade ja küünaldega, tantsisid selle ümber ja põletasid mõned päevad hiljem maha.
Eestlased vastasid sellele teatega, et samasugune pidustus toimus Tallinna Mustpeade vennaskonnas juba 1441. aastal. Ajaloolase Jüri Kuuskemaa sõnul saab isegi kindlalt väita, et see puu oli kuusk.
Kuuskemaa rääkis, et Berliin pidi ootama 18. ja London ning Pariis 19. sajandini, et saada omale kaunistatud jõulupuu.
Riia linnapea Nils Ušakovs veedab oma jõuluperioodi ühest linna servast teise tormates ja jõulupuudel tulesid süüdates. Ajakirjanikud said ta kätte, kui ta oli oma 48. puu juures. Ta nentis, et kuna ürikud ei pajata kunagistest puudest ülemäära palju, on Tallinna ja Riia jõulusõda praegusel ajal viigis. Üllataval kombel sobib see talle.
"Iga kord, kui nad ütlevad, et olid esimesed, peavad nad meie linnast ka rääkima," ütles Ušakovs. "Turistid Saksamaalt, Belgiast või Venemaalt ei hooli ajaloolisest tõest, neid huvitavad linnad, kus on uhked jõulupuud, uhked jõuluturud. Ja kui nad loevad, et Tallinna ja Riia vahel on see võitlus, siis on see lõbus," ütles Ušakovs.
Loe veel
Turismialase veebilehe European Best Destinations juht Maximilien Lejeune ütles, et jõulupuusõda võib aidata meelitada mõlemasse linna rohkem turiste, võisteldes niimoodi populaarsete jõulusihtkohtade Lapimaa ja Norraga. Seda eriti siis, kui turistid hakkavad vältima jõuluturgusid linnades, mida on tabanud terrorirünnakud.
Lejeune'i sõnul meeldivad jõuluturud inimestele, sest need võimaldavad põgeneda päriselu eest. "Inimestele meeldib põgeneda, kui uudised hirmutavad neid," ütles ta.
Läti rahvusraamatukogu arhivaar ja ajaloolane Gustavs Strenga ei usu aga ei Tallinna ega Riia versiooni vanimast jõulupuust, sest mõlemad tõlgendavad ajalugu endale sobivalt.
Tema sõnul polnud Mustpeade vennaskonna kuuskedega seotud rituaalid üldsegi mitte jõuludega seotud, vaid toimusid hoopis teiste tähtpäevade tähistamise käigus.


description: Keskerakonna juhatuse liige ja riigikogu aseesimees Enn Eesmaa ütles, et tema oleks olukorra keerulisuse tõttu soovitanud oma erakonnakaaslasel, eurosaadik Yana Toomil mitte Süüriasse minna. - DELFI

title: Eesmaa: oleksin Toomile soovitanud Süüriasse mitte minna

maintext:
Keskerakonna juhatuse liige ja riigikogu aseesimees Enn Eesmaa ütles, et tema oleks olukorra keerulisuse tõttu soovitanud oma erakonnakaaslasel, eurosaadik Yana Toomil mitte Süüriasse minna.
"Kui Yana oleks enne oma Süüriasse sõitu küsinud nõu, kas sinna minna või mitte, oleksin soovitanud mitte minna. Esiteks on olukord Süürias väga keeruline ja mitmetahuline ning teiseks on tegemist sedavõrd ohtliku piirkonnaga, et igale sõnavõtule või teole võib järgneda väga vastandlikke tõlgendusi ja mittemõistmist," kommenteeris Eesmaa ERR-ile.
Samas ei näe Eesmaa, et see Eesti välispoliitikat mõjutaks, sest välispoliitikat kujundab ikkagi valitsuskoalitsioon ning parlamendi väliskomisjon koos välisministeeriumi ja riigi välisesindajatega.
"Rõhutamist vajab ka asjaolu, et tegemist oli Yana Toomi eraviisilise sõiduga, mitte ametliku visiidiga Eesti Keskerakonna või Euroopa Parlamendi poolt. Seda on ka Yana ise rõhutanud," lisas Eesmaa veel.
Keskerakondlasest Euroopa Parlamendi saadik Yana Toom külastas sel nädalal koos Euroopa Parlamendi ja Venemaa rahvasaadikutega Süüriat, kohtus seal president Bashar al-Assadiga ning käidi ka õhuväebaasis Hmeimimis.
Loe veel
Venemaa föderatsiooninõukogu veebilehe kohaselt on nende delegatsiooniga kaasas kolm Euroopa Parlamendi saadikut (Eestist keskerakondlane Yana Toom, Lätist Koosmeele rahvasaadik Andrejs Mamikins ning Itaaliast Forza Itaalia poliitik Stefano Maullu.
Toom külastas koos paari europarlamendi kolleegiga Süüriat ka käesoleva aasta juulis.


description: USA president Barack Obama andis neljapäeval vastulöögi Venemaa häkkerite väidetavale sekkumisele USA presidendivalimistesse ja saatis muuhulgas riigist välja 35 Vene luureametnikku ja kehtestas sanktsioonid kahele Vene luureagentuurile, vahendab välismeedia. - DELFI

title: Obama andis vastulöögi Venemaa väidetavale häkkimisele: 35 Vene luureametnikku saadetakse riigist välja

maintext:
USA president Barack Obama andis neljapäeval vastulöögi Venemaa häkkerite väidetavale sekkumisele USA presidendivalimistesse ja saatis muuhulgas riigist välja 35 Vene luureametnikku ja kehtestas sanktsioonid kahele Vene luureagentuurile, vahendab välismeedia.
Täpsemalt saadetakse välja 35 diplomaati (kes kuulutatakse ka person non gratadeks) ja suletakse kaks Venemaale kuuluvat kinnisvaraüksust New Yorgis ja Marylandis, kust juhiti häkkimisi, vahendab Reuters.
Obama sõnul on ta lisaks sanktsioneerinud Vene julgeolekuteenistuste GRU ja FSB üheksat indiviidi ja üksust, kaht Vene luureteenistust, nelja GRU ohvitseri ja kolme firmat, mis andsid GRU operatsioonideks vahendeid.
Samuti on USA rahandusministeerium välja saatmas kaht Vene kodanikku, kes kasutasid kübervahendeid, et inimeste ja rahaasjadega seotud andmetes segadust luua ning välisministeerium sulgeb ka kaks Venemaa kinnisvaraüksust (nagu eelpool mainitud juba).
Viimaks seisab avalduses, et Homeland Security ja FBI avalikustatud tehnilist infot Vene tsiviilisikute ja militaarluure tegevuse kohta, et aidata USA kübervõrgu kaitsjatel kodus ja välismaal tuvastada, ära hoida ja eemaldada Venemaa globaalset ja pahatahtlikku küberrünnakut.
Loe veel
Reutersile rääkinud ametniku sõnul on diplomaatidele antud 72 tundi aega riigist lahkumiseks. Venemaale kuuluvatesse kinnisvaraüksustesse minek keeletakse ametnikel alates reede pärastlõunast.
Obama allkirjaga avalduses teatatakse, et väljasaadetavad isikud olid segatud infoga manipuleerimise protsessi, mille eesmärk oli õõnestada USA presidendivalimisi.
USA meedia väitel on lähiajal plaanis välja tulla veelgi karmimate vastusammudega Venemaa häkkimisele.
Sellel viitas ka Obama ise, kes avalduse lõpus ütles, et "need teod ei ole meie vastuse täielik summa Venemaa agressiivsele tegevusele. Me jätkame erinevate tegevustega meie poolt valitud ajal ja kohas, millest osad ei ole avalikud."
Venemaa välisministeeriumi inimõiguste, demokraatia ja seaduste ülimuslikkuse volinik Konstantin Dolgov kommenteeris USA sammu Interfaxile, et sellised sanktsioonid on tarbetud ja mõeldud kahjustamaks riikide kahepoolseid suhteid.
Loe Obama avaldust täismahus!


description: Berliini esmaspäevase terrorirünnaku kohta on avaldatud esimene video. Takso armatuurlaual olnud kaamera filmis paari sekundi jooksul, kuidas veok Breitscheidplatzile sööstis. - DELFI

title: VIDEO: Taksost tehtud salvestus näitab veoki sööstu Berliini jõuluturule


description: Üks Eestis elavast 77 kvoodipagulasest ütles "Aktuaalsele kaamerale", et tema näeb oma tulevikku Eestis, eelkõige oma lapse pärast, vahendab ERRi uudisteportaal. - DELFI

title: Eestis elav pagulane: näen oma tulevikku siin ja nii, nagu elatakse Eesti ühiskonnas

maintext:
Üks Eestis elavast 77 kvoodipagulasest ütles "Aktuaalsele kaamerale", et tema näeb oma tulevikku Eestis, eelkõige oma lapse pärast, vahendab ERRi uudisteportaal.
Telekaamera eest nägu varjanud Süüria naine rääkis, et ta Eesti on rahulik maa. "Ma ei ole siin näinud rakette. Ma pole näinud tulistamist. Ma pole näinud tapjaid ja verd. Ma ei ole tundnud vere lõhna."
Ta ütles, et näeb oma tulevikku Eestis, eriti oma lapse pärast. "Ma tahan, et ta kasvaks üles normaalselt nagu iga teine laps. Et ta käiks lasteaias, et ta leiaks sõpru, et tal oleks oma vabadus, et ta võiks teha seda, mida tema tahab. Ma tahan, et ta õpiks hästi, ma tahan, et ta saaks kartmata tänavatel kõndida."
Süürlanna lisas, et ta õpetab lapsele araabia keelt, ent kuna nende tulevik on Eestis, siis peab ta õppima eesti keelt. "Ma ei saa kasutada siin meie, Süüria traditsioone. Ma ei saa, sest ma ei ole Süürias. Ma olen Eestis. Ja ma pean elama, nagu elatakse Eesti ühiskonnas."


description: Helsingi Asema-aukiol ehk raudteejaama väljakul aset leidnud ohvri surmani viinud kallaletungi toimepanija Jesse Eppu Torniainen mõisteti reedel esimese astme kohtus kaheks aastaks vangi. Süüteoks loeti raske kallaletung. - DELFI

title: Soomes mõisteti neonats ohvri surmaga lõppenud kallaletungi eest kaheks aastaks vangi


description: Mälestamaks Venemaal lennuõnnetuses hukkunuid tuuakse Narvas Venemaa föderatsiooni konsulaadi juurde ohtralt lilli ja küünlaid. - DELFI

title: DELFI FOTOD: Narvas tuuakse Sotši lennuõnnetuses hukkunute mälestuseks Venemaa konsulaadi juurde lilli ja küünlaid


description: Eilsetele plusskraadidele järgnenud öökülma tõttu on Virumaa teed paljudes kohtades kaetud musta jääga, libeduse tõttu peavad autojuhid olema eriti tähelepanelikud vältimaks teelt väljasõitu, teatas Ida prefektuur. - DELFI

title: FOTOD: Peterburi teel sõitis ühes kohas kaks autot järjest kraavi, politsei soovitab olla Virumaal libeduse tõttu ettevaatlik

maintext:
Eilsetele plusskraadidele järgnenud öökülma tõttu on Virumaa teed paljudes kohtades kaetud musta jääga, libeduse tõttu peavad autojuhid olema eriti tähelepanelikud vältimaks teelt väljasõitu, teatas Ida prefektuur.
Täna hommikul toimus Ida prefektuuris mitmeid liiklusõnnetusi, kui sõidukijuhid ei saanud libedal teel autojuhtimisega hakkama. Enamasti oli tegu plekimõlkimistega, kuid kahel korral vajasid liiklusõnnetusesse sattunud inimesed siiski meedikute abi. Täna kell 8.45 sõitis libeduse tõttu Vaivara vallas Tallinn-Narva maantee 197. kilomeetril teelt välja sõiduauto Toyota. Sõidukit juhtinud 64-aastane naine toimetati Ida-Viru Keskhaiglasse kontrolli. Kaasreisija, 65-aastane mees, vigastada ei saanud. Kella 9.50 paiku juhtus liiklusõnnetus Kadrina vallas, kus Tallinna-Narva maantee 75. kilomeetril sõitis teelt välja sõiduauto Suzuki. Autot juhtinud 54-aastane naine ja kaasreisija, 27-aastane naine, toimetati tervisekontrolliks Rakvere haiglasse.
„Praegu on teeolud väga libedad ja paari tunni jooksul on olnud mitu libedusest tingitud õnnetust. Palume kõiki liiklejaid olla väga tähelepanelikud ja teha endast kõik olenev, et teie teekond kulgeks võimalikult turvaliselt,“ ütles Ida prefektuuri operatiivjuht Tarvo Kruup. „Eeskätt tuleks valida teeoludele vastav sõidustiil – ei pea sõitma maksimaalse lubatud kiirusega, vaid valida tuleks selline kiirus, mis lubaks juhil vajadusel reageerida ootamatule takistusele või muutunud teeoludele. Äärmiselt oluline on piisava pikivahe hoidmine, et vältida võimalikku otsasõitu teisele sõidukile.“
Loe veel
Tänavu on Eestis juhtunud üle 1400 liiklusõnnetuse, milles sai kannatada ligi 1800 inimest ja surma 70 inimest. Ida prefektuuris toimus sai sel aastal ligi 200 liiklusõnnetuses kannatada pea 300 inimest, surma sai 17 inimest.


description: Täna õhtul toimus Balti jaama juures asuva Shnelli hotelli juures avarii, milles sai viga kaks inimest. - DELFI

title: FOTOD SÜNDMUSKOHALT: Balti jaama juures sai kolme auto kokkupõrkes viga kaks inimest


description: Juulis kirjutasime noorest naisest, kes sai kaks aastat tagasi rängas tuleõnnetuses eluohtlikke põletushaavu. - DELFI

title: EKSPRESSI KANGELANE 2016: Põlenud naine ootab operatsiooni


description: Lääne-Eesti pommigrupil oli eile tegus päev, kahjutustati paarkümmend lõhkekeha, millest osa oli toodud Sõrve militaarmuuseumi. Demineerijad tuletavad meelde, et vananenud lahingumoona ei tohi puutuda, veel vähem ise transportida. - DELFI

title: FOTOD: Lääne-Eesti pommigrupil oli tegus päev


description: Täna lõunal tiirutas Eesti kohal Austrian Airlines´i lennuk. - DELFI

title: FOTO: Austria lennufirma lennuk tiirutas Eesti kohal


description: Täna kell 11.48 teatati politseile õnnetusest Kükita lähedal Tallinna-Tartu-Võru-Luhamaa maantee 84. kilomeetril Korba külas, kus libedaga sõitis kraavi kaubik. - DELFI

title: FOTOD: Kükita lähedal sõitis kaubik libedaga kraavi


description: Berliini jõuluturu vastases rünnakus hoidis ilmselt enamate inimeste hukkumise ära veoki tehniline seade. Nimelt jäi veok pärast 70-80 meetrit seisma, sest oli varustatud automaatse pidurisüsteemiga, teatab Süddeutsche Zeitung. - DELFI

title: Berliini jõuluturul hoidis enamate inimeste hukkumise ära veoki automaatne pidurisüsteem


description: Venemaal Irkutskis alkoholi sisaldava kosmeetikavahendi joomise tagajärjel surnute arv on kasvanud 71-ni, teatas neljapäeval regiooni tervishoiuministeeriumi esindaja Tatjana Škurskaja. - DELFI

title: Irkutskis kosmeetikavahendi joomise tagajärjel surnute arv tõusis üle 70

maintext:
Foto: Kirill Šipitsin, TASS/All Over Press/Vida Press
Venemaal Irkutskis alkoholi sisaldava kosmeetikavahendi joomise tagajärjel surnute arv on kasvanud 71-ni, teatas neljapäeval regiooni tervishoiuministeeriumi esindaja Tatjana Škurskaja.
Tervishoiuministeeriumi pressiesindaja Tatjana Lebedeva ütles Interfaxile, et kannatanute üldarv on 117. Ravil on veel 36 inimest, vahendab Interfax.
Inimesed said massilise metanoolimürgituse Irkutski Novo-Lenino mikrorajoonis. Kannatanud vanuses 25-50 aastat hakkasid meditsiiniasutustesse pöörduma 17. detsembri õhtul. Esialgsetel andmetel jõid nad kõik alkoholi sisaldavat vedelikku – parfümeeria- ja kosmeetikavahendit, vannikontsentraat Bojarõšnikut. Regiooni tervishoiuministeerium teatas, et mürgituse kutsus esile metanool, mida Bojarõšnik sisaldas, kuigi pakendil on märgitud etanool.
Seoses inimeste massilise hukkumisega kehtestati esmaspäeval Irkutski linnas ja teisipäeval Irkutski oblastis eriolukord. Vahistatud on 11 inimest.


title: Marika Villa: Aastalõpu tiivuline

maintext: Hästi on veel meeles, kuidas riigikord ja ideoloogia harjumuspärast elu mõjutasid ja traditsioone muutsid. Nii meie kui idasakslased mäletame kommunistide keeldusid jõuludega seoses ja katseid neid mälust kustutada: jõuluvana asemel hakkas käima näärivana, mis sest et nädal hiljem, kuid see-eest enam mitte üksi, vaid tädiga, kel nimeks Snegurochka (Lumivalgeke). Ida-Saksas ei läinud asendamine läbi, sest tegu oli ikkagi Lutheri maaga, kus prohvet Marxi materialismiõpetus pidi ateismi võidule viima, kuid sajandeid püsinud kommetele siiski alla jäi. Mis muidugi ei vähendanud agarate režiimitruude püüdlusi. Ehitud kuusk toas veel tohtis olla, kuid kogu see religioonimaiguline jõuluinglitega seonduv – sellega tuli võidelda!


description: Iisraeli peaminister Benjamin Netanyahu otsustas sel nädalal mitte kohtuda Ukraina valitsusjuhi Volodõmõr Groismaniga, kuna viimane lasi oma riigil toetada ÜRO Julgeolekunõukogu resolutsiooni, millega nõuti juudiriigilt asundustegevuse peatamist Palestiina aladel. - DELFI

title: Iisraeli peaminister ei taha Ukraina valitsusjuhiga kohtuda


description: Pärnu maantee 93. kilomeetril Libatses toimus täna õhtul liiklusõnnetus, kui seakari tormas tee peale, mistõttu üks auto neile otsa sõitis. Sellele autole sõideti omakorda tagant sisse, kokku osales õnnetuses neli autot ja kuus siga. - DELFI

title: Pärnu maanteel Libatses tormasid sead teele, liiklus oli häiritud


description: Tallinna Toomkiriku jõulujumalateenistusest võttis osa ka endine Eesti Evangeelse Luterliku Kiriku peapiiskop Andres Põder. Teenistust külastas ka tuntud koomik Peeter Oja, kes süütas hiljem ka küünla. - DELFI

title: FOTOD: Toomkiriku jõulujumalateenistusel viibis ka endine peapiiskop Andres Põder


description: Tartu - Viljandi - Kilingi-Nõmme maantee 62. kilomeetril Uusna-Tusti ristis juhtus täna pärastlõunal liiklusõnnetus, kui kokku põrkas kaks sõiduautot. - DELFI

title: FOTOD ja VIDEO: Viljandimaal põrkas kokku kaks autot, kiirabi kontrollis kahe väikelapse tervist


description: Süüria jagatakse mitteametlikeks mõjupiirkondadeks ja Bashar al-Assad jääb vähemalt mõneks aastaks presidendiks, näeb Reutersi allikate teatel ette Venemaa, Türgi ja Iraani vaheline kokkulepe. - DELFI

title: Reuters: Venemaa, Türgi ja Iraan tahavad Süüria mõjupiirkondadeks jagada

maintext:
Süüria jagatakse mitteametlikeks mõjupiirkondadeks ja Bashar al-Assad jääb vähemalt mõneks aastaks presidendiks, näeb Reutersi allikate teatel ette Venemaa, Türgi ja Iraani vaheline kokkulepe.
Selline kokkulepe, mis lubaks regionaalset autonoomiat Assadi alaviitide usulahu kontrollitud föderaalstruktuuri raames, on veel lapsekingades, see muutub pidevalt, vajab Assadi ja mässuliste ning lõpuks Pärsia lahe riikide ja USA veenmist, teatasid venelaste plaanidega tuttavad allikad Reutersile.
Venemaa ja Türgi lubavad Assadil ametisse jääda kuni järgmiste presidendivalimisteni, kui ta vahetatakse välja vähem lahkhelisid tekitava alaviidist kandidaadi vastu, vahendab Reuters.
Allikate sõnul tuleb Iraani veel seda plaani toetama veenda. Igal juhul Assad lõpuks lahkub, säilitades oma näo, koos garantiidega talle ja tema perekonnale.
Keegi ei arva, et laialdasemat Süüria rahukokkulepet oleks lihtne saavutada, et see tuleks kiiresti või et selle edu oleks kindel.
Selge on Reutersi teatel see, et Venemaa president Vladimir Putin tahab mängida juhtrolli kõigepealt Türgi ja Iraaniga kokkuleppele jõudmisel.
Loe veel
Kui Venemaa saab, mis tahab, algavad jaanuari keskel Kasahstani pealinnas Astanas uued rahuläbirääkimised Süüria valitsuse ja opositsiooni vahel.
Need läbirääkimised on eraldiseisvad ÜRO vahendatud läbirääkimistest ega kaasa USA-d. See on Washingtoni ärritanud.
„Nii et see riik, mille majandus on sisuliselt sama suur kui Hispaania oma ehk Venemaa käib tähtsalt ringi ja käitub, nagu teaks, mida teeb,“ ütles USA anonüümseks jäänud ametnik. „Ma ei arva, et türklased ja venelased suudavad seda ilma meieta teha.“
Venemaa, Türgi ja Iraani välisministrid ja kaitseministrid kohtusid Moskvas 20. detsembril ning panid paika põhimõtted, millele igasugune kokkulepe Süürias peaks nende arvates vastama.
Vene allikate sõnul on esimene samm üleriiklik relvarahu ja siis läbirääkimiste alustamine. Idee järgi kaasataks siis Pärsia lahe riigid, siis USA ja lõppetapil Euroopa Liit, millel palutaks võib-olla koos Pärsia lahe riikidega maksta kinni Süüria ülesehitamine.
„Meie prioriteet ei ole Assadi lahkuma sundimine, vaid terrorismi üle võidu saavutamine,“ ütles Türgi kõrge valitsusametnik. „See ei tähenda, et me kiidame Assadi heaks. Aga me oleme jõudnud mõistmisele. Kui Islamiriik on minema pühitud, võib Venemaa toetada Türgit PKK-le [Kurdistani töölispartei] lõpu tegemisel.“
Türgi avalik seisukoht on tugevalt Assadi-vastane ja välisminister Mevlüt Çavuşoğlu ütles kolmapäeval, et igasugune poliitiline üleminek koos Assadiga on võimatu.
Moskva ja Ankara nihkuvad seisukohad on tingitud realpolitik’ist. Venemaa ei taha jääda pika sõjaga seotuks ning tahab hoida Süüria koos ja oma liitlasena.
Türgi tahab mitteametlikku kontrolli riba üle Põhja-Süürias, mis annaks ohutu tsooni põgenike majutamiseks, baasi Assadi-vastasele opositsioonile ja kaitsevalli kurdide mõju eest.
Iraani huve on keerulisem määratleda, kuid Iraani kõrgeima juhi ajatolla Ali Khamenei tippnõunik Ali Akbar Velayati ütles, et Aleppo langemine võib muuta regioonis paljutki.
Aidates Assadil Aleppot hõivata on Teheran kindlustanud maismaakoridori, mis ühendab Teherani Beirutiga, mis võimaldab saata relvi Hizbollah’le Liibanonis.
Vene ja lääne diplomaatiliste allikate sõnul nõuab Iraan selle koridori säilitamist ja Assadi esialgu võimule jätmist.
Kui Assad tagasi astuks, tahaks Teheran tema asendamist teise alaviidiga, keda Iraanis peetakse lähimaks šiiitidele. Iraan võib olla laialdasema kokkuleppe suurim komistuskivi.
Iraani kaitseminister Hossein Dehghan on öelnud, et Saudi Araabia ei tohi läbirääkimistest osa võtta, sest tahab Assadi tagasiastumist.


description: Rumeenia idaosas toimus ööl vastu kolmapäeva maavärin, mis raputas ka pealinna Bukaresti. Kahjustustest ja vigastatutest siiski teateid ei ole. - DELFI

title: Rumeenias toimus maavärin, mida oli tunda ka Bukarestis


description: Möödunud ööpäeval toimus kuus liiklusõnnetust, milles sai vigastada kümme inimest. Samuti tabas politsei 1 narko- ja 12 alkoholi tarvitamistunnustega mootorsõiduki juhti. - DELFI

title: Päev liikluses: Vabaduse puiesteel toimunud õnnetuses sai viga kaks last, Saaremaal rullus joobes meeste auto üle katuse


description: Möödunud ööpäeval toimus viis liiklusõnnetust, milles sai vigastada kuus inimest. Samuti tabas politsei 34 alkoholi tarvitanud mootorsõiduki juhti. - DELFI

title: Päev liikluses: kaubiku ja maasturi kokkupõrke tagajärjel toimus kaubiku ja ekslikult vastassuunas sõitnud sõiduauto laupkokkupõrge


description: Täna keskpäeval kuulutati traditsiooniliselt Tallinnas raekoja aknalt välja jõulurahu. Tavapärasest erines rahukuulutamine aga seetõttu, et esmakordselt üle paljude aastate ei teinud seda Edgar Savisaar, vaid linnapea ülesandeid täitev abilinnapea Taavi Aas. - DELFI

title: FOTOD: Raekoja aknalt kuulutati välja jõulurahu, seekord ilma Savisaareta

maintext:
Täna keskpäeval kuulutati traditsiooniliselt Tallinnas raekoja aknalt välja jõulurahu. Tavapärasest erines rahukuulutamine aga seetõttu, et esmakordselt üle paljude aastate ei teinud seda Edgar Savisaar, vaid linnapea ülesandeid täitev abilinnapea Taavi Aas.
Kuigi ka aasta tagasi oli Savisaar kriminaaluurimise tõttu linnapea ametist eemaldatud, võis ikkagi teda näha aknalt rahu kuulutamas. Sel aastal enam aga nii see ei olnud ning jõulurahu kuulutas välja Taavi Aas.
Aas luges ette esmakordselt üle 360 aasta tagasi Raekoja platsil kõlanud kuninganna Kristiina käsusõnad: „Homme, kui see Jumalale on meelepärane, jõuab kätte meie Issanda ja Lunastaja armurikas sünnipäev. Ja sellepärast olgu nüüd välja kuulutatud üleüldine Jõulurahu, ja olgu kõik asjaosalised üles kutsutud seda püha pühitsema sobiliku hardusega, ja ka muidu ennast üleval pidama rahulikult ja viisakal kombel. Kes aga selle rahu vastu eksib ja Jõulurahu seadusevastase või ka ebasobiva käitumisega rikub, seab ennast sellega raskendavate asjaolude kätte süüdi ja langeb karistuse alla, nagu seda igaühe kohta Seadus ja korraldused ette näinud on. Ja lõpetuseks olgu kogu riigi elanikkonnale soovitud rõõmurikkaid Jõulupühi ja Jõulurahu, mis kestku terves riigis Kanutipäevani 13. jaanuaril.“
Jõulurahu tava ulatub juba 17. sajandisse ning kuulub Eesti, Soome ja Rootsi õigusriikluse ühisaega. Traditsioon sai alguse Rootsi kuninganna Kristiina valitsusajal aastail 1632-1654. Jõulurahu kestab Kanutipäevani 13. jaanuaril.
Jõulurahu väljakuulutajaks on linnapea või raesekretär, kohaks linn, kus asub peapiiskopi katedraal ning paigaks tsiviilhoone rõdu. Väljakuulutamise aeg on traditsiooniliselt jõululaupäeva keskpäeva eelsed ja järgsed minutid.


description: Oleviste koguduse tänasest jõulujumalateenistusest võtsid osa ka president Arnold Rüütel koos abikaasa Ingrid Rüütliga. - DELFI

title: FOTOD: Jõulujumalateenistusel Oleviste kirikus osalesid ka Arnold ja Ingrid Rüütel


description: Kuu aega tagasi põrutas Viljandis Köstri tänaval asuvasse elumajja noore naise juhitud BMW. Tänaseks on auk maja seinas laudadega kinni löödud ning ehitustöödega kavatsetakse alustada enne aasta lõppu. - DELFI

title: Kindlustusfirma esindaja: Viljandis BMW õhulennus purustatud maja taastamine läheb maksma mitukümmend tuhat eurot

maintext:
Kuu aega tagasi põrutas Viljandis Köstri tänaval asuvasse elumajja noore naise juhitud BMW. Tänaseks on auk maja seinas laudadega kinni löödud ning ehitustöödega kavatsetakse alustada enne aasta lõppu.
Majaga seotud kahjud kannab kindlustusfirma Compensa. Firma Eesti filiaali kahjukäsitlusosakonna juht Indrek Petter ütles Delfile, et on kohtunud kannatanu esindajaga ning ehitaja on lubanud alustada töödega enne aasta lõppu.
Hoone taastamiseks on Petteri sõnul vajalik ehitada uus välissein, parandada katus ning vihmaveesüsteem, ehitada uued siseseinad, paigaldada uued aknad ja uksed, remontida põrand ning taastada ahi. "Kahju täpne suurus ei selgu enne seda, kui kõikide töödega on lõpule jõutud. Kogukahju peaks kõigi eelduste kohaselt jääma 30 000 euro juurde," lisas kindlustusfirma esindaja.
Kõigepealt alustatakse koristustööde ning välisseina taastamisega.
21. novembri õhtul kell 23.10 sai häirekeskus teate, et Viljandi linnas Köstri tänaval juhtus liiklusõnnetus. Esialgsetel andmetel kaotas 22-aastase naise poolt juhitud sõiduauto BMW 530D valesti valitud sõidukiiruse tõttu Vaksali, Riia maantee ja Kalevi tänava ristmikul juhitavuse ja paiskus Vaksali 14 asuva maja hoovi, kus paiskus üle sinna pargitud sõiduki katuse ja maandus esiotsaga Köstri 1 tänaval asuva kortermaja number 1 elutoas, lõhkudes seina ja ahju. "Maandus esiotsaga elutoas televiisori peal vastu ahju," seisis esialgses infos.
Loe veel
PPA pressiesindaja Maria Gonjak täpsustas, et korteris viibis õnnetuse ajal 67-aastane mees, kes pääses vigastusteta. Sündmuskohalt mööda sõitnud sõiduki juht toimetas BMW-d juhtinud naise tervisekontrolliks haiglasse, kus ta lubati kodusele ravile. Esialgsetel andmetel viibis juht sõidukis üksi. Naisel alkoholijoovet ei tuvastatud, küll aga osutus positiivseks narko kiirtest, mis näitas, et naine oli tarvitanud kanepit.
Lõuna ringkonnaprokuratuuri ringkonnaprokurör Merike Tikk kinnitas 16. detsembril Delfile, et narkoekspertiisi tulemus on prokuratuurile laekunud, kuid menetluse huvides ei saa sellest rääkida enne, kui on saabunud ka liiklustehnilise ja sõiduki tehnilise ekspertiisi tulemused ning tervikpilt juhtunust on käes. "Senise praktika järgi hinnates kulub ekspertide tööle mõni kuu," lisas Tikk.
PPA pressiesindaja täpsustusel pole 22-aastane BMW roolis olnud naine auto omanik ning ta on varasemalt saanud karistada ainult ühe seaduserikkumise eest, milleks on kiiruse ületamine.
BMW-l on kehtiv liikluskindlustus. Sõiduki liikluskahjude registri andmetel on sõiduk osalenud varem liikluskindlustusjuhtumites. Sellel aastal on BMW sattunud juba nelja avariisse. Viimane õnnetus juhtus augusti lõpus ning selles oli süüdi BMW 530D juht. Selle BMW-ga on pakutud ka taksoteenust eri rakenduste kaudu, kinnitas Delfile nii üks koostööpartner kui ka autoomaniku lähedane.


description: Veest toodi välja Musta merre kukkunud lennuki Tu-154 teine pardasalvesti, teatas Venemaa kaitseministeerium kolmapäeval. - DELFI

title: Leiti ka teine Musta merre kukkunud Vene lennuki must kast


description: Rahvusvahelise kaitseuuringute keskuse direktor Jüri Luik ütles Aktuaalsele Kaamerale, et terrorismist on saanud Euroopas uus reaalsus ning sel aastal said esimest korda ka eestlased terrorirünnaku läbi kannatada. - DELFI

title: Jüri Luige sõnul on terrorismist saanud Euroopas uus reaalsus

maintext:
Rahvusvahelise kaitseuuringute keskuse direktor Jüri Luik ütles Aktuaalsele Kaamerale, et terrorismist on saanud Euroopas uus reaalsus ning sel aastal said esimest korda ka eestlased terrorirünnaku läbi kannatada.
"Kui oleksime juttu ajanud aasta esimesel poolel, siis kindlasti oleks öelnud, vähemalt Euroopa Liidu poolt lähtudes, et kõik see, mis puudutab rändekriisi ja eriti selle rändekriisi pirduramist ehk lepingut Türgiga," vastas Luik küsimusele aasta suurimatest väljakutsetest.
"Nüüd, aasta teisel poolel, on täiesti selge, et suur teema on populismi järsk pealtung, mis on seotud nii Brexitiga kui ka väga selgelt kõige sellega, mis toimus USA-s, kus presidendiks valiti täiesti poliitikakauge, esimest korda üldse riigiametit ja kohe presidendiametit pidav mees, kes oma vaadete poolest on klassikaline populist, pakub lihtsaid lahendusi väga rasketele probleemidele," lausus Luik.
"Tõepoolest, terrorismist on saanud uus reaalsus Euroopas ja see aasta on toonud kaasa kurva sündmuse, kus ka eestlased on esimest korda terroristliku löögi läbi kannatanud. Õnneks ei ole otseselt midagi toimunud Eestis," ütles Luik.
"Kui langeb Süürias islamistide püha peakorter Raqqa, ma usun, et see mõjutab suuresti asjaolu, et terroristidel puudub siis selline raskuspunkt, kuhu pöörduda, kust juhiseid saada, kust hingelist jõudu saada. Ma usun, et Raqqa langemine, ISIS-e langemine Süürias tegelikult vähendab märgatavalt terroristide võimalusi," lisas Luik.


description: Tartus sai täna varahommikul purjus mees peksa teiselt joobnult, mõlemad asjaosalised viidi kainenema. - DELFI

title: Tartus läksid purjutajad kaklema


description: Kolmapäeval kell 18.19 said päästjad väljakutse Viljandisse järve äärde, kus inimene oli läinud järvejääle oma koera päästma ega saanud enam tagasi, sest kalda ääres oli lahtine vesi. - DELFI

title: FOTOD SÜNDMUSKOHALT: Viljandi järvelt päästeti koer ja teda päästma minnes hätta sattunud peremees


description: Esimese astme kohus mõistis Helsingi narkopolitsei endise ülema Jari Aarnio viie raske narkokuriteo ja 17 muu kuriteo eest kümneks aastaks vangi. - DELFI

title: Helsingi narkopolitsei endine ülem mõisteti raskete narko- ja ametikuritegude eest 10 aastaks vangi


description: 25 aastat tagasi, 25. detsembril 1991 teatas Nõukogude Liidu viimane valitseja Mihhail Gorbatšov, et astub ametist tagasi. Seda loetakse Nõukogude Liidu lõpuks. Samal õhtul langetati Kremlis punalipp. - DELFI

title: VIDEO: 25 aastat tagasi langes Kremlis punalipp, sest Nõukogude Liit lakkas olemast


description: Läti siseminister Rihards Kozlovskis ei arva, et Läti Raudtee (LDz) vahistatud töötaja pildistas täiesti süütult NATO sõjatehnikat. - DELFI

title: Spionaažikahtlus: Läti Raudtee töötaja pildistas NATO sõjatehnikat

maintext:
Läti siseminister Rihards Kozlovskis ei arva, et Läti Raudtee (LDz) vahistatud töötaja pildistas täiesti süütult NATO sõjatehnikat.
Kozlovskis tunnistas, et vahistatu nime on varem avalikult mainitud, kuid eitas väidet, et ta pildistas NATO sõjatehnikat täiesti süütult. Kozlovskis rõhutas, et kohus andis vahistatu tegevusele hinnangu, otsustades ta vahi alla jätta, vahendab Läti Delfi.
Kozlovskis teatas, et spionaaž toimus kolmandate riikide heaks, see tähendab, et ühe riigi heaks, mis ei kuulu Euroopa Liitu. Muud informatsiooni Kozlovskis ei avaldanud, sest juurdlus alles käib.
Kozlovskis loodab, et protsess ei kesta kaua ja asi jõuab kohtusse. Veel väljendas minister lootust, et see pretsedent hoiab ära teiste inimeste sarnase tegevuse.
Läti natsionaalbolševistliku partei juht Vladimir Linderman teatas varem, et spionaažis kahtlustatuna vahistatud Läti elanik on Läti Raudtee pikaaegne töötaja Aleksandr Krasnopjorov. Lindermani sõnul pildistas Läti Raudtees umbes 20 aastat meistrina töötanud Krasnopjorov vagunitel olnud NATO tehnikat ning pani fotod üles sotsiaalmeediasse või saatis kellelegi Venemaale. Pärast vahistamist viidi Krasnopjorov Jelgava vanglasse ja vallandati töölt.
Loe veel
Läti julgeolekupolitsei teatas novembri lõpus spionaažis kahtlustatava isiku vahistamisest. Juurdluse raames toimus viis läbiotsimist.
Julgeolekupolitsei keeldus ütlemast, kas kinnipeetu on Lindermani nimetatud Krasnopjorov. Samas juhtis julgeolekupolitsei tähelepanu sellele, et Lindermanil ei ole selles asjas mingit protsessuaalset staatust ning järelikult ei ole tal ligipääsu informatsioonile, mis võimaldaks teha objektiivseid järeldusi juurdluse asjaolude kohta. Läti julgeolekupolitsei kutsub suhtuma Lindermani ütlustesse ja allikatesse kriitiliselt.


description: Täna on suur osa inimestest suurest linnast ära rahulikumatesse paikadesse laiali sõitnud, paljud aga veel toimetavad linnas ning kindlasti on ka hulk neid, kel viimased jõuluostud tegemata. - DELFI

title: FOTOD: Jõululaupäeva eel on Tallinnas ummikud, poodides tuleb seista kärusabas


description: Tallinna kesklinna valitsus korraldab uusaastaööl Vabaduse väljakul traditsioonilise ilutulestiku ja tasuta kontserdi linnarahvale. - DELFI

title: Vabaduse väljaku aastavahetuspeole oma pudelite ja pürotehnikaga tulla ei või


description: @tankler raiskas 30 head tviiti, et kirjutada üks keskmine jõululugu. - DELFI

title: Allar Tankler: Meie, kes me oleme taevas

maintext:
@tankler raiskas 30 head tviiti, et kirjutada üks keskmine jõululugu.
Riiklikest tseremooniatest kirikus loobunud president Kersti Kaljulaid kehastab hästi fenomeni, kus sotsiaalmeedia („mida ma muide väga palju loen,“ – Maaleht, 15.12) võtab üle mitmed seni religiooni ja kiriku poolt kantud funktsioonid ja omadused ühiskonnas.
Kus kaks või kolm on minu nimel koos, seal olen mina nende keskel, lubab Jumal Matteuse evangeeliumis. Mis siis veel, kui ühel platvormil saavad kokku tuhanded. Küsimus on vaid, mille nimel nad sinna kogunenud on, mis nende jumal on. Vaadates kasvõi arutelu viimase perevägivallaskandaali üle, ei jää kahtlust, et just seal luuakse moodsaid moraalinorme ja järgitakse nende täitmist. Pruugib tänapäeval vaid tähel Twitteris süttida, kui loetud minutitega on kolmkümmend uue Õhtumaa tarka kohal, et oma kaks senti kinkida.


description: Meie tipp-poliitikud võtavad lühidalt kokku selle pöörase, pöörase 2016. aasta. - DELFI

title: POLIITIKUD VÕTAVAD KOKKU: Kuidas läks see pöörane aasta 2016?

maintext:
Meie tipp-poliitikud võtavad lühidalt kokku selle pöörase, pöörase 2016. aasta.
Vaata videolugu Eesti Ekspressi veebiväljaandest! Täname Delfi TVd (ja kaudselt ERRi).
Eriti palume tähele panna seda, mida on öelda Oudekki Loonel ja Juhan Partsil! Kuldsed sõnad. Ilus, ilus on see Eestimaa.


description: Mikitamäe ja Värska valla otsus Räpina vallaga haldusreformi käigus mitte ühineda annab üha suurema panuse seto suurvalla tekkimisele. - DELFI

title: Seto suurvalla moodustamine on üha tõenäolisem: Mikitamäe ja Värska vald loobusid Räpinaga ühinemisest


description: President ja peaminister saadavad sellel aastal mõlemad välja 1700 jõulukaarti. - DELFI

title: FOTOD: Vaata, millised on presidendi ja peaministri jõulukaardid!

maintext:
President ja peaminister saadavad sellel aastal mõlemad välja 1700 jõulukaarti.
President Kersti Kaljulaid saadab sel aastal umbes 1700 jõulukaarti. Digitaalse kaardi vaatamise ja saatmise osas kantselei arvestust ei pea.
Presidendi avalike suhete osakonna juhataja Piret Pert ütles Delfile, et Kaljulaidi jõulukaardi kavandite väljatöötamine ning kaartide ja ümbrike trükk maksis kokku 10 234,80 eurot.
Kaljulaidi jõulukaart kannab pealkirja „Maa, mis kõlab kokku”, olles temaatiline jätk riigipea ametisseastumise kõnele, mis meenutas lihtsat tõde — koos tegemine ja ühine panustamine loob meile soovitud Eesti.
Kaardi autoriks on illustraator Kärt Einasto, kelle käe all koonduvad erinevad jääpangad tugevaks tervikuks — maakondlike ja muude piirideta ühtseks Eestiks, teatas presidendi kantselei.
Kokku tulemise tunnet rõhutab kantselei sõnul ka saateks kõlav Maarja Nuuti vokaal, mis esitab spetsiaalselt presidendi jõulukaardi jaoks arranžeeritud versiooni palast „Õdangule”.
Kaardi kujundas agentuur Brand Manual. E-kaardi ja liikumise on loonud Indrek Vainu koos Datalabi meeskonnaga.
Presidendi digitaalset jõulukaarti näeb siit.
Peaminister saadab samuti 1700 paberkaarti
Peaminister Jüri Ratas saadab sarnaselt Kaljulaidile 1700 paberkaarti, millest 1500 on eesti keeles ning 200 inglise keeles.
Loe veel
Saadetud digitaalsete kaartide arvu valitsuse kommunikatsiooninõunik Ave Tampere veel öelda ei saanud, kuna kaartide saatmine veel käib.
Peaministri 2016. aasta jõulukaart Foto: Tauno Tõhk, Valitsuse kommunikatsioonibüroo
Peaministri paberkaardid maksid 920,4 eurot ning digitaalse kaardi kujundamisele kulus 1320 eurot.
Ratase jõulukaardi video ja foto autor on Allfilm OÜ.
Peaminisri digitaalse jõulukaardi leiab eesti keeles siit ja inglise keeles siit aadressilt.
Riigikogu soovib hoida üllatusmomenti
Riigikogu avalike suhete osakonna kommunikatsioonijuhi Urmas Seaveri sõnul ei saa veel parlamendi jõulutervitust avalikustada.
"Meie selge soov on jõulukaardi väljanägemist, seal olevat sõnumit ja ka kaardi autorit mitte enne avalikustada, kui need kaardid on jõudnud adressaatideni ehk suurendada üllatusmomenti," ütles Seaver.
Riigikogu poolt saadetavate jõulukaartide arv ja maksumus on veel täpsustamisel.


description: Homme, jõululaupäeva keskpäeval, kuulutab linnapea ülesandeid täitev Taavi Aas Raekoja aknalt välja jõulurahu. - DELFI

title: Taavi Aas kuulutab Tallinnas välja jõulurahu


description: Raplamaal jäi eile auto alla jalakäija, kellele sõitis otsa libeduse tõttu juhitavuse kaotanud sõiduauto, mille roolis oli 35-aastane mees. - DELFI

title: Libeduse tõttu juhitavuse kaotanud auto sõitis jalakäijale otsa


description: Tartu maakohus tunnistas teisipäevase otsusega Mihkel Kunnuse (34) kokkuleppemenetluses süüdi kehalises väärkohtlemises ja mõistis talle 11 kuu pikkuse tingimisi vangistuse üheaastase katseajaga. - DELFI

title: Mihkel Kunnus mõisteti kohtus süüdi kolmes perevägivalla episoodis

maintext:
Tartu maakohus tunnistas teisipäevase otsusega Mihkel Kunnuse (34) kokkuleppemenetluses süüdi kehalises väärkohtlemises ja mõistis talle 11 kuu pikkuse tingimisi vangistuse üheaastase katseajaga.
Menetluskuludena peab ta tasuma kokku 741 eurot.
Kriminaalasi lahenes kohtus kokkuleppemenetluses, mille kohaldamisega nõustusid kõik osapooled: prokuratuur, süüdistatav, tema kaitsja ja kannatanu. Läbirääkimiste tulemusena sõlmisid süüdistatav, kaitsja ja prokurör enne asja kohtusse saatmist kokkuleppe süüdistuse, kuriteo liigi ja karistuse osas. Kohus leidis, et sõlmitud kokkulepe ja selles taotletud karistus on seaduslik ja põhjendatud. Kohus arvestas sellega, et Kunnus on varem kriminaalkorras karistamata.
Teisipäevane otsus on vaidlustatav Tartu ringkonnakohtus 15 päeva jooksul.
Lõuna Ringkonnaprokuratuur süüdistas eest korduvas lähisuhte partneri kehalises väärkohtlemises, millega tekitati kannatanule valu.
Süüdistuse kohaselt lõi mees Tartus elukaaslast nende elukohas alates 2015. aasta juulist kuni tänavu märtsini kolmel korral.
Lõuna Ringkonnaprokuratuuri abiprokurör Margit Pärna sõnul ei ole inimsuhetes vägivallal õigustust ning mida varem vägivallatseja seda mõistab, seda parem. „Kahjuks pöörduvad kannatanud abi saamiseks riigi poole alles korduvate rünnete puhul, kui vägivald on süvenenud ja tagajärjed tõsisemad,“ märkis prokurör.
Kunnus ise viitas sotsiaalmeedias, et kohtuotsusest ei ole võimalik kogu tõde järeldada ja samuti andis mõista, et kavatseb lähiajal juhtunut selgitada.
"Eks nüüd pean tegema pedagoogilise eksami teemal "Ei maksa kiirustada järeldustega ja elu pole must ja valge. Ei, ei ole.". Varugem kannatust!"


description: Sotsist tervise- ja tööminister Jevgeni Ossinovski sõnul ei hakka inimesed aktsiisitõusu tõttu vähem kõrtsis käima, sest pubialkohol ei konkureeri mittejoomisega, vaid kodusjoomisega. - DELFI

title: Ossinovski kõrtsmikele: pubialkohol ei konkureeri mittejoomisega, vaid hoopis kodusjoomisega

maintext:
Sotsist tervise- ja tööminister Jevgeni Ossinovski sõnul ei hakka inimesed aktsiisitõusu tõttu vähem kõrtsis käima, sest pubialkohol ei konkureeri mittejoomisega, vaid kodusjoomisega.
"Sotsiaaldemokraatide lemmikkõrtsmik muretseb, et kultuursed joojad hakkavad aktsiisitõusu tõttu vähem kõrtsis käima. Kogemus teistest riikidest seda ei kinnita, pigem vastupidi. Suurbritannias peetakse pubikultuuri hääbumise olulisimaks põhjuseks Tescot, kes hakkas kunagi liiga odavalt müüma lurri nimega Fosters (või Tesco Value Bitter, for that matter). Lisaks ka videomakk/DVD-mängija/Netflix, mis individualiseeris meelelahutuse," kirjutab minister oma Facebooki lehel.
"Lihtsustan muidugi tugevasti, aga mõte on selles, et pubialkohol ei konkureeri kahjuks mittejoomisega, vaid hoopis kodusjoomisega. Jah, tarbimine pubis on väga elastne ehk hinnatundlik, kuna sellele on olemas lihtne alternatiiv -- odav purgike kaubanduskeskusest. Sellest tulenevalt on pubikultuuri seisukohalt oluline, et vahe pubis müüdava alkoholi ja poes müüdava alkoholi vahel ei kasvaks. Kuidas uued aktsiisitõusud siis pubide konkurentsivõimet mõjutavad?
Täna maksab poes 0,5 liitrit Blondi Munka umbes 90 senti. Pööblis maksab sama kogus sama õlut 3 eurot ja 80 senti. Aastal 2018 lisab aktsiisitõus sellele hinnale 30 senti. Poes on selle tulemusena hind 1,2 eurot, hinnatõus 33%. Lemmikkõrtsmiku juures saab hinnaks 4,1 eurot, ent protsentuaalne tõus vaid 8%. Juhin sellega tähelepanu lihtsale tõsiasjale, et aktsiisitõus mõjutab enam odavat alkoholi, kuna selles on aktsiisi osakaal hinnas suurem kui kallimas alkoholis.
Loe veel
Siit liigun põhilise juurde. Täna on Pööblis ja kaupluses Blondi Munga hinnavahe 422%. Aastal 2018, kui aktsiis on pubiõllega võrreldes suhteliselt rohkem tõstnud poeõlle hinda, on hinnavahe 342%. Pubis muutub õlu paugust 80 protsendipunkti võrra konkurentsivõimelisemaks. How's that bad for business? 0,33-liitrise käsitööõlle pudelile lisab aktsiis natuke üle 10 sendi, kuna kõigile tootjaile laieneb väiketootja aktsiisierisus".
Kõrtsmik: aktsiisitõus tabab enim kultuurseid tarbijaid
Pööbli omanik Paap Toonela räägib Ärilehele antud intervjuus, et joogi- ja söögikohtade turul on viimastel aastatel toimunud olulised muutused. Eestimaalased õpivad tasapisi kultuurselt jooma ja aktsiisitõus annab hoobi just haritumale kliendigrupile.
Samal ajal kui Ossinovski peab ristiretke Eesti alkoholisektori vastu, käib sotside peakontori all asuvas Pööbli pubis vilgas elu. Sotsid on seal väga sagedased külalised.
"10% aktsiisitõusuga turg juba arvestas, aga jutuks tuli oluliselt suurem tõus ja seda ma küll kardan. On tekkinud suundumus, et juuakse kvaliteetsemaid jooke. Need on ka kõrgema omahinnaga tooted. Klient ei taha nende eest väga palju juurde maksta. Kõrtsmikud ja restoranipidajad ei saa seda tõusu enda kontosse kirjutada. See peab üle kanduma ka kliendile. Kõige rohkem hakkabki see mõjutama kvaliteetse õlle poolt, seda, mida tarbitakse mõistlikult. Massi mõjutab tõus vähem".


description: Euroopa Komisjoni transpordi peadirektoraadi peadirektor Henrik Hololei ütles 2016. pöördelisele aastale tagasi vaadates, et demokraatia olemus on tema silmis muutunud ja muutunud küsitavaks. - DELFI

title: Henrik Hololei: demokraatia mõte on valik, mis põhineb faktidel. Aga kui faktidel pole enam tähendust, kas see enam on demokraatia?

maintext:
Euroopa Komisjoni transpordi peadirektoraadi peadirektor Henrik Hololei ütles 2016. pöördelisele aastale tagasi vaadates, et demokraatia olemus on tema silmis muutunud ja muutunud küsitavaks.
"Olen päris palju mõelnud demokraatiast ja demokraatia olemusest tänapäeval. Demokraatia põhineb tõel ja on toiminud siis, kui on põhinenud tõel. Ja seni ta on põhinenud laias laastus tõel. See aasta on toonud selle, et tõde on muutunud absoluutselt suhteliseks," leidis Hololei aastalõpuintervjuus.
Ta tõdes, et on jõutud faktidejärgsesse poliitikasse, mida näitas Brexit ja veelgi enam USA valimised. "Need on näidanud, et faktidel pole mingit tähtsust," nentis Hololei libauudiste võidukäiku.
"Nn Twitteri demokraatia mõnes mõttes õõnestab demokraatiat. Kogu "tõde" pannakse 144 tähemärki ja keegi ei huvitu sellest, kas see on tõde või vale. Kui see toob piisavalt huvilisi, muutub see tõeks. Mõni riik meist mitte väga kaugel on selle ära tabanud ja asunud lääne demokraatia avatust ära kasutama ja hakanud seda teistsuguseks modifitseerima."
"Demokraatia mõte on, see et inimene teeb valiku, mis põhineb mingitel faktidel. Aga kui faktidel pole enam tähendust, kas see enam on demokraatia?" küsis Hololei ja lisas, et tõde ei ole tingimata alati huvitav.


description: Võrumaal Meegomäe külas varastati ööl vastu pühapäeva sõiduauto BMW, mis leiti samast külast kõrtsi lähedalt, kus sellega oli vastu puud sõidetud. Auto omanik õhutab süüdlast end üles andma. - DELFI

title: FOTO: Võrumaal varastas kurikael jõulupühadel auto ja sõitis sellega vastu puud

maintext:
Võrumaal Meegomäe külas varastati ööl vastu pühapäeva sõiduauto BMW, mis leiti samast külast kõrtsi lähedalt, kus sellega oli vastu puud sõidetud. Auto omanik õhutab süüdlast end üles andma.
Eile hilisõhtul tehti Facebookis gruppi Märgatud Tallinnas postitus, milles sõiduauto BMW omanik jagas pilti oma sõidukist, mis oli ööl vastu esimest jõulupüha varastatud ja millega oli samal ööl avarii tehtud. Süüdlane oli sündmuskohalt lahkunud.
Auto omanik märkis, et on kaheldav, et auto varastanud ja sellega avarii teinud inimene ilma vigastusteta pääses. Ühtlasi õhutas ta kurikaela end ise üles andma. „Kes soovib varuosi võib võtta ühendust paari nädala pärast, kuni politsei on auto uurimise lõpetanud,” lisas omanik.
Lõuna prefektuuri pressiesindaja Kerly Virk ütles Delfile, et eile päeval teatati häirekeskusele, et Võru vallas Meegomäe külas on öö vältel maja eest kadunud sõiduauto BMW.
„Asjaolusid selgitades ilmnes, et sama sõidukiga oli öösel Meegomäe külas kõrtsi juures vastu puud sõidetud. Avariipaigal ühtki asjaosalist ega tunnistajat ei olnud,” rääkis Virk ja lisas, et politsei asus juhtunu üksikasju selgitama.


description: Eile leisis Tallinnas aset rida ebatavalistes kohtades toime pandud või muidu ootamatult kõlavaid vägivallaakte. - DELFI

title: 90-aastane naine lõi 83-aastast jalutuskepiga


description: Uuel aastal langevad tööpäevadele täpselt pooled riigipühadest - tosinast pühast kuus on nädalavahetusel ja kuus argipäeval. - DELFI

title: Vaata, mitu vaba päeva saab uuel aastal riigipühade arvelt


description: Venemaa hoiatas laupäeval Poolat, et kui riik hakkab „demonstratiivse küünilisusega“ lammutama Nõukogude monumente, tekitab see komplikatsioone kahepoolsetesse suhetesse. - DELFI

title: Venemaa hoiatas Poolat nõukogude monumentide lammutamise eest


description: Järgmine rahvaloendus on esimest korda ajaloos plaanis teha registrite andmetele tuginedes, st otse inimestelt midagi ei küsita. Edukalt tehtud prooviloendus näitas, et registripõhine rahva ja eluruumide loendus on teostatav ja loenduse ettevalmistus on olnud sihipärane. - DELFI

title: Registripõhise rahvaloenduse proov näitas, et inimesed ei ela alati päris seal, kuhu on sisse kirjutatud

maintext:
Järgmine rahvaloendus on esimest korda ajaloos plaanis teha registrite andmetele tuginedes, st otse inimestelt midagi ei küsita. Edukalt tehtud prooviloendus näitas, et registripõhine rahva ja eluruumide loendus on teostatav ja loenduse ettevalmistus on olnud sihipärane.
Esimese prooviloenduse kõik üldkogumid ja prooviloenduse eesmärgiks seatud kohustuslikud tunnused on moodustatud, teatas statistikaamet täna.
Suurim töö on tehtud üldkogumite metoodika väljatöötamisega. Inimeste üldkogumi moodustamiseks on loodud residentsusindeks. Eluruumide üldkogumi moodustamiseks kasutatakse ADSi (aadressiandmete süsteem) ja EHRi (riiklik ehitisregister) kombinatsiooni, sest EHR on alakaetud.
Asustatud eluruumide ja tavaleibkondade arv on alakaetud, sest 3,7% inimestel ei ole elukoht teada eluruumi täpsusega. Pärast REL 2011 on suurim samm REGRELi ettevalmistuses olnud ADSi standardi kasutuselevõtt. See on teinud elukoha ja eluruumide sidumise oluliselt lihtsamaks. REGRELi esimesel prooviloendusel kasutati 24 registri andmeid.
Kontrollitud on loendustunnuste kvaliteedi vastavust kvaliteedikriteeriumitele (Euroopa Parlamendi ja nõukogu määruse (EÜ) nr 763/2008 järgi). Moodustatud 38 loendustunnusest on parima kvaliteediga järgmised: sugu, vanus, seaduslik perekonnaseis, sünniriik, kodakondsus, kogurahvastik, rahvus, emakeel, eluruumi asukoht, eluruumid hoonetüübi järgi.
REGRELi suurim probleem on registreeritud ja tegeliku elukoha erinevus. See mõjutab alalise elukoha madalaima taseme (omavalitsusüksus) jaotust ning kõiki leibkonna ja perekonnaga seotud tunnuseid. Võimalus olukorda parandada, st tegelikke ja registreeritud andmeid kokku viia, on motiveerida elanikke oma tegelikke aadresse rahvastikuregistris registreerima. Sellele võib kaasa aidata kohalike omavalitsuste ja meedia teavitustöö.
Loe veel
Loenduse õnnestumiseks teeb statistikaamet kaks prooviloendust. Esimene prooviloendus toimus 2016. aastal. Prooviloendusel testis statistikaamet loenduse metoodikat, loendusel kasutatavat tarkvara ja registriandmete sobivust Eesti rahvastiku ja Eestis asuvate eluruumide kohta statistika tegemiseks. Andmeid hõivati 24 riiklikust andmekogust, tehti andmetöötlus ja -analüüs.
„Prooviloendus näitas, et registripõhine rahva ja eluruumide loendus on teostatav ja loenduse ettevalmistus on olnud sihipärane,“ märkis Statistikaameti peadirektor Andres Oopkaup. Statistikaamet alustas REGRELi ettevalmistust 2008. aastal. „Eestis on lühikese ajaga saavutatud olukord, kus registripõhise loenduse tegemiseks vajalik metoodika on välja töötatud ja praktiliselt kõik loenduseks vajalikud andmed on registrites olemas,“ selgitas Oopkaup.
Kogurahvastiku kohta on registrites olemas ja hea kvaliteediga andmed järgmiste loendustunnuste moodustamiseks: sugu, vanus, seaduslik perekonnaseis, sünniriik, kodakondsus, kogurahvastik, rahvus, emakeel, eluruumi asukoht, eluruumid hoonetüübi järgi.
Statistikaameti REGREL projektijuht Diana Beltadze selgitas, et üldjuhul registritest valmis loendustunnuseid ei saa, sest registrid on enamasti ette nähtud muude, mitte statistiliste ülesannete täitmiseks ja registrid kasutavad ka statistika tegemisest erinevaid definitsioone. „Enamasti peab statistikaamet ühe loendustunnuse moodustamiseks kasutama mitut registrit,“ rääkis Beltadze.
„Registrite andmetele tugineva loenduse tegemisel on suurim probleem registreeritud ja tegeliku elukoha erinevus, mille mõju tuleb eriti selgelt esile, kui hakata registrite andmete põhjal määrama leib- ja perekondi,“ märkis Beltadze. „Seetõttu on prooviloenduse hinnang registrite leib- ja perekondade andmete kvaliteedile ka kõige madalam,“ selgitas ta. „Kohalike omavalitsuste teavitustöö võiks motiveerida elanikke rahvastikuregistris oma tegelikke aadresse registreerima,“ nentis Beltadze..
Vabariigi valitsuse loenduskomisjon kinnitas 19. detsembril teise prooviloenduse aja, see toimub 2019. aastal. Registripõhine rahva ja eluruumide loendus Eestis toimub 2020./2021. aastal.


description: Neljapäeval toimus Vene välisministeeriumis suursaadik Andrei Karlovi ärasaatmine. Suursaadik mõrvati esmaspäeval Ankaras. - DELFI

title: FOTOD: Moskvas toimus Türgis mõrvatud suursaadiku ärasaatmine


description: Pakistani kaitseminister Khawaja Muhammad Asif hoiatas Iisraeli riiki tuumasõja eest, kui juhtus lugema võltsuudist juudiriigi selletaolisest ähvardusest Islamabadi suunal. - DELFI

title: Pakistani minister eksis internetti ära ja ähvardas Iisraeli tuumasõjaga

maintext:
Pakistani kaitseminister Khawaja Muhammad Asif hoiatas Iisraeli riiki tuumasõja eest, kui juhtus lugema võltsuudist juudiriigi selletaolisest ähvardusest Islamabadi suunal.
Minister tuletas jõululaupäeval Iisraelile Twitteri vahendusel ootamatult meelde, et Pakistan on tuumariik ja annab rünnaku korral vastulöögi, vahendab ajalehe The New York Times uudisteportaal.
„Iisraeli kaitseminister ähvardas tuumalöögiga, oletades, et Pakistan võitleb Süürias Islamiriigiga,“ kirjutas Asif oma kontol. „Iisrael unustab, et Pakistan on samuti tuumariik.“
Israeli def min threatens nuclear retaliation presuming pak role in Syria against Daesh.Israel forgets Pakistan is a Nuclear state too AH— Khawaja M. Asif (@KhawajaMAsif) December 23, 2016
Ajalehe teatel selgus peagi, et pakistanlast ajendas juudiriiki manitsema libauudis, mille avaldas vandenõuportaal awdnews.com, mis muu seas kuulutas hiljuti, et „Hillary Clinton kavandab Donald Trumpi vastu sõjaväelist riigipööret“, „Vladimir Putin suri juba kahe aasta eest“ ja „Venemaa kavatseb rünnata Saudi Araabiat“.
Loe veel
Pakistani kaitseminister juhtus samalt veebilehelt sel nädalal nimelt lugema artiklit pealkirjaga: „Iisraeli kaitseminister: kui Pakistan sekkub mis tahes ettekäändel maavägedega Süüriasse, hävitame me riigi tuumarünnakuga“.
Iisraeli kaitseministeerium reageeris kärmesti Asifi postitusele samuti Twitteri teel ja märkis, et uudis, millele Pakistani kaitseminister oma kontol viitab, põhineb läbinisti valedel.
„Avaldust, mida seostati Iisraeli endise kaitseministriga, ei eksisteeri,“ toonitas Tel Aviv.


description: Aerofloti reisilennuk, mille pardal oli Venemaa asepeaminister Dmitri Rogozin, tegi eile õhtul halbade ilmastikuolude tõttu Ungari pealinnas hädamaandumise. - DELFI

title: Venemaa asepeaministri lennuk tegi Budapestis hädamaandumise